Москвада паспортини йўқотган бухоролик аëл уни топишда ëрдам сўрамоқда\nДилрабога кўра¸ унинг паспорти 9 май куни Павловский поссад шаҳарчасидаги вокзал атрофида ë тушиб қолдирилган¸ ëки ўғирланган.\nБухоролик 27 яшар Дилрабо Эшмуродова 9 май куни Москва вилояти Павловский поссад шаҳарчасида Ўзбекистон биометрик паспортини йўқотиб қўйган. Ўзбек муҳожирлари Озодликка мунтазам киргани боис¸ балки улардан кимдир паспортимни топган бўлса¸ қайтиб берар¸ деган илинжда Дилрабо Озодлик орқали юртдошларига мурожаат қилди.\nДилрабонинг Озодликка айтишича¸ паспорти эрининг орқа чўнтагида бўлгани учун¸ на уни тушириб қолдиришгани ва на уни биров ўғирлаганини билишмайди.\n“Тушириб қолдирган бўлсак ҳам¸ ўғирлашган бўлса ҳам¸ бу воқеа шаҳар вокзали атрофида бўлди”¸ дейди Дилрабо.\nУнга кўра¸ 9 май куни улар юрган кўчада ўзбекистонлик муҳожирлар кўп бўлган.\n- Улардан балки кимдир паспортимни топган бўлса ҳам¸ уни полицияга топширишдан қўрқиб¸ эгасини қаердан топишни билмай ўтириргандир. Илтимос¸ паспортимни топишда ëрдам беринглар¸ дейди Дилрабо Эшмуродова.\n2014 йил 27 март куни санаси билан Бухоро вилояти ИИБ томонидан 1989 йилда туғилган Дилрабо Эшмуродова номига берилган Ўзбекистон паспортини топганлар бўлса¸ улар Дилрабонинг турмуш ўртоғи Анварнинг +926 649 97 49 рақами¸ ëки Озодликнинг Москвадаги мухбири Умидбекнинг +926 530 80 43 рақамига қўнғироқ қилиб¸ эгасига қайтаришлари мумкин.


ҚҲТБТ порталида Президентнинг «Давлат хизматлари кўрсатиш миллий тизимини тубдан комплекс ривожлантириш чора-тадбирлари тўғрисида»ги қарори лойиҳаси муҳокама қилинмоқда. Norma нашри эксперти мазкур ҳужжатнинг муҳим жиҳатларини шарҳлади.\nЮридик шахслар тўғрисидаги қандай ахборот ошкор этилади?\nЛойиҳага кўра тадбиркорлик субъектларини давлат рўйхатидан ўтказиш ва ҳисобга қўйишнинг автоматлаштирилган тизими орқали барча фойдаланиши учун очиқ бўлган қуйидаги маълумотларни тақдим этиш режалаштирилмоқда:\nдиректори ва муассислари (улушларини кўрсатган ҳолда);\nҳисобот давридаги молиявий-хўжалик фаолияти натижалари.\nУшбу амалдаги рўйхат очиқ ахборот рўйхати билан солиштирилса, унга молиявий маълумотлар ва раҳбар тўғрисидаги маълумотлар киритилганини кўриш мумкин.\nАхборотни тақдим этиш тартибини Вазирлар Маҳкамаси белгилайди. Маълумотлар пуллик ва бепул асосда тақдим этилиши маълум.\nАйни пайтда мазкур механизм қуйидагича амалга оширилади. Давлат хизматлари марказлари юқорида кўрсатилган тизим орқали Тадбиркорлик субъектларининг ягона давлат реестрини юритадилар. Юридик шахслар ва якка тартибдаги тадбиркорлар тўғрисидаги ахборотни кўчирма кўринишида тақдим этадилар. Унинг қиймати ўзи келиб расмийлаштирганда 1 ЭКИҲни, интернет орқали эса 0,5 ЭКИҲни ташкил этади. Давлат органлари, МБ, ССП ва тадбиркорлик субъектига унинг ўзи ҳақидаги кўчирма бепул тақдим этилади.\nЧет эл фуқаролари масофадан туриб ҳисобварақ очишлари мумкин\nБугунги кунда чет эл фуқаролари юридик шахсни рўйхатдан ўтказиш ва Ўзбекистон ҳудудида банк ҳисобварақларини очиш чоғида қуйидаги ҳужжатларга амал қиладилар:\nТадбиркорлик субъектларини давлат рўйхатидан ўтказиш тартиби тўғрисидаги низом;\nЎзбекистон Республикаси банкларида очиладиган банк ҳисобварақлари тўғрисидаги йўриқнома.\nШуни қайд этиш лозимки, иккала ҳужжатда юридик аҳамиятга эга бўлган ҳаракатларни (рўйхатдан ўтказиш, ҳисобварақ очиш) онлайн режимда амалга ошириш имконияти назарда тутилган. Бироқ фақат резидент жисмоний шахслар масофадан туриб банк ҳисобварағи очишлари мумкин. Кейинги йил июнь ойидан бошлаб чет эл фуқароларига ҳам ана шундай имкониятни бериш режалаштирилмоқда. Ушбу функцияни Тадбиркорлик субъектларини давлат рўйхатидан ўтказиш ва ҳисобга қўйиш автоматлаштирилган тизимига киритмоқчилар.\n2019 йил 1 июндан бошлаб Давлат хизматлари марказлари орқали кўрсатиладиган давлат хизматлари учун ундириладиган йиғимларнинг энг қуйи чегарасини ЭКИҲнинг камида 5 фоизи этиб белгилаш режалаштирилмоқда. Аниқ миқдорлар норматив-ҳуқуқий ҳужжатларда кўрсатилади. Айни пайтда у ёки бу давлат хизматининг энг кам «қиймати» қайд этилмаган, фақат унинг пуллик/бепул экани кўрсатилган.\n2018-11-21 12:34:23 | 485 | 0 |\nАхборотга нисбатан ёш чекловлари: улар қандай қўйилади?\n2018-10-27 15:23:46 445 0\n2018-09-18 18:35:37 533 0\n2018-09-13 14:46:04 456 0\n2018-09-18 18:44:38 457 0\n2018-11-06 12:13:37 462 0\nБош прокуратура ноқонуний ер сотган мансабдорларни фош этди\n2018-10-25 16:25:38 538 0


22:24 / 15.04.2016\nШвеция U21 терма жамоаси бош мураббийи Хокан Эрикссоннинг миллий терма жамоа етакчиси ҳамда Парижнинг "ПСЖ" жамоаси ҳужумчиси Златан Ибраҳимовични ўз жамоаси сафида Бразилияда бўлиб ўтадиган 2016 йилги Олимпиадага олиб кетиш истагида эканини маълум қилди. Бу ҳақда Германиядаги DPA агентлиги хабар тарқатган.\nОлимпиада ўйинларининг футбол мусобақалари учун қуръа ташлангач, Швеция Колумбия, Нигерия ва Япония термалари билан бир гуруҳдан жой олди. Турнирда қатнашадиган терма жамоалар 21 ёшдан катта бўлган 3 футболчини таркибга олиши мумкин бўлади.\n"Мен умид қиламанки, Златан биз билан Олимпиадага боради. У ёзда асосий терма жамоа билан Европа чемпионатида иштирок этади. Мен уни таркибда кўришни истайман, агар у розилик билдирса", деган Эрикссон.\nФранциядаги Европа чемпионати 10 июнь куни бошланиб, 11 июлда тугайди. Рио олимпиадасининг футбол бўйича йинлари 3 август куни бошланади ва Бразилиянинг 6та шаҳрида 20 августгача давом этади.\nРио-де- Жанейро олимпиадаси 5 августдан 21 августгача ўтказилади.


Васила ва восита қилишдаги нотўғри ҳаракатлар - Musulmonlar\nВасила ва восита қилиш эътиқоди\nХристианлардаги васийлачилик эътиқоди етарлича очиқланди. Айнан унга ўхшаш яна бир эътиқод, баъзи тариқатларда ҳам бор эканини кўрсатишга ҳаракат қиламиз. Аслида, ўрганиб чиққан тариқатларнинг барчасида васийла ва воситачилик эътиқоди тўлалигича ўрин олганини кўрдик. Тариқатларни ҳаммасини ҳам ўрганиб чиқолмаганимиз боис, шу услубдан фойдаланишни муносиб кўрдик. Тариқатлардаги воситачилар – Христианларда ва Таоизмлардаги ишонч ва эътиқод тузилмаси билан бир хил бўлиб чиқди. Бу тузилмани шу шаклда қиёслашимиз мумкин:\nБу кўриниш – ўрганиб чиққан тариқатларимиздаги василачилик эътиқоди\nАллоҳни танитишда муаммо йўқ. Муаммо, Аллоҳ билан бўладиган муносабатларда ўртага чиқади. Аллоҳ таоло шундай маҳрамат қилади:\n“Инсонни биз яратганмиз. Унга шох томиридан (нерв ҳужайраларининг учларидан) ҳам яқинмиз. Ичи унга нимани висирлаганини ҳам биламиз.” (Қоф 50/16)\n”Қулларим мени сиздан сўрасалар – мен уларга яқинман. Менга дуо қилганни дуосига жавоб бераман. Улар ҳам менга жавоб берсинлар; менга ишонсинлар. Балки етуклашарлар.” (Бақара 2/186)\nБиз ўрганиб чиққан тариқатлар (фирқалар), Аллоҳ таоло одамларнинг шоҳ томирларига яқин эканига ва ичимиздаги нарсаларни ҳам билишига ишонишади. Христианларга кўра ҳам Аллоҳ инсонларга яқиндир ва ҳар нарсани билади, юракларнинг туб-тубигача кира олади. Таоистлар ҳам, Аллоҳ ҳамма нарсани кўриб туришини ва барча ишларда инсонлар билан бирга эканини биладилар. Бундай бўлишига қарамай, уларнинг ҳаммаси орага воситачилар қўйишади ва у орқали Аллоҳга етишмоқчи бўлишади. Биз кўрган тариқатларда воситачи қилиб олинганлар шулардир:\n1 – Ҳақийқати Муҳаммадийя\nТариқатларга кўра, Ҳақиқати Муҳаммадийя бутун борлиқни яратилиш сабабчиси ва бошланишидир. У билан Аллоҳ айни ҳақиқатнинг олди ва орқа тарафларидир. Аллоҳдан бошқа ҳеч нарса йўқлигида ҳақиқати Муҳаммадийя бор эди, ҳар бир борлиқ у учун ва ундан яратилгандир. У – набийларнинг ва авлиёларнинг ладуний ва ботиний илмларини олган булоғидир.\nҲақиқати Муҳаммадийя – Католиклардаги Исо ишончи ва Таоизмлардаги Те ишончининг аралаштирмаси кабидир. Баъзи Христианлар “Исо Аллоҳдир” дейишади. Ҳақиқати Муҳаммадийя ишончида ҳам “Муҳаммад Аллоҳдир” маъносини англатувчи сўзлар ишлатилади.\n2 – Инсони Комил\nИнсони Комил Ҳақиқати Муҳаммадийянинг бошқа бир номидир. Тариқатларга кўра у Муҳаммад алайҳиссаломдир, аммо унинг тарихий шахсияти эмас, Одам ҳануз қуриган лой ҳолатида экан набий бўлган Муҳаммаддир. У борлиқнинг ва яратилишнинг ғоясидир. Зеро, илоҳий ирода унинг воситачилиги орқали амалга оширилади. Агар Инсони Комил бўлмаса, Аллоҳ танилмас эди. Инсони Комил – моддий маънавий барча етуклик мақомларини қамраб олади. Унинг қалби Аршга, ўзлиги Курсига, мақоми Сидраи мунтаҳога, ақли Каломи Аълога, нафси Лавҳул-Маҳфузга, табиати аносири арбаъага боғлиқдир.\nАйтишларига қараганда: “Инсони Комил оламда доимо бордир, биттадан бошқа бўлмайди. Инсони Комил учун мулкда, малакутда ва жабарутда ҳеч нарса сирли эмасдир. У нарсаларни ва нарсаларнинг ҳикматини тўлалигича билади…” “Бу ҳақиқат, ҳар даврда фарқли ном ва фарқли суратларда набий ёки валий бўлиб ўртага чиқади.”\n“Мулкда тасарруф” – Аллоҳга тегишли ваколатлардан фойдаланишдир. Малакут ҳам ёлғиз Аллоҳга хос мулк деганидир. Жабарут эса – маъно оламидаги ва кўклардаги ҳокимиятга эга деган маънони билдиради. Ҳар тариқат ўз шайхини инсони комил деб билади.\nФатҳуллоҳ Гулен шундай дейди: “Аллоҳнинг ишларини, исмларини, сифатларини, ҳатто Аллоҳнинг зотига тегишли бўлган сирларнинг порлоқ ойнаси демакдир. Ақлингизга “Инсон эмасмизми?” деган савол келиши мумкин; фақат потансиал инсон бўлиш бошқа нарсадир, кишининг бутун истеъдод ва қобилиятлари билан Аллоҳга яқинлашиб инсони комил бўлиш бом-бошқадир. Инсони Комил – бутун борлиқлар ва ундаги воқеалар билан алоқаси борлиги ва уларга аралашиши туфайли ер юзида Аллоҳнинг тўлиқ бир халифасидир. У Ҳақнинг кўрган кўзи, эшитган қулоғи, ушлаган қўли бўлиш шарафига муяссар бўлган. Раҳм-шафқатга, ҳимояга муҳтож бўлган ҳамма инсонларни она каби ўз бағрига босувчи марҳаматли инсонидир. … Бутун инсониятга раҳбар, йўл кўрсатувчи, ҳодий (тўғри йўлга солувчи), маҳдий, огоҳлантирувчи ва ҳуш хабар берувчидир. … Уни кўрган Ҳақни кўрган бўлади, унга эргашган Ҳаққа қуллик қилган бўлади. … Инсони комил одатда бутун борлиқнинг ақли, қалби ва руҳи кабидир, усиз ҳеч нарса тўғри англашилмайди, ҳеч бир илм маърифатга айланмайди ва ҳеч нарсанинг ҳаётий сирлари тўлиқ ҳис этилмайди.”\nБуларга кўра инсони комил ҳошо – Аллоҳнинг сувакка эт қопланган шаклидир. “Саид Нурсига” муносиб кўрилган бундай ғайри инсоний хусусиятлар ва илоҳий сифатлари ҳақидаги мавзуга такроран қайтамиз.\nТариқатлар инсонларни синфларга ажратишади. Сирларини билганларга ховассул ҳавос, озроқ маълумотга эга бўлганларга хавос, бошқаларига эса авом дейишади. Биламиз деб даъво қилаётган сирру синоатлари – мутлақо тўқиб чиқарилган афсонавий сафсатадан иборатдир холос. Ўзларини диндор деб кўрсатиб ва Аллоҳ билан доимий алоқада эканини даъво қилиб, инсонларни ўзларига қул ва мутеъ қилиб олмоқчи бўладилар. Аллоҳ таоло шундай марҳамат қилади:\n“Уйдирган ёлғонини Аллоҳга тўнгаган ёки унга ҳеч нарса ваҳий қилинмаган бўлсада “менга ваҳий қилинди” деган ёки: “Аллоҳ нозил қилганидек мен ҳам нозил қиламан” деган гапни гапиргандан кўра каттароқ ҳақсизликни (хато-гуноҳ-жиноят) ким ҳам қила олади? Ўлимнинг барча оқибатлари ошкор бўлганда, у ёвузларни ҳолини бир кўрсанг эди; фаришталар уларга қўлларини узатиб шундай дейди: “Руҳларингизни чиқаринг – бугун хўрланган ҳолда жазоланасизлар. Бу жазо – Аллоҳга қарши нотўғри гап гапирганингиз учун ва ўзингизни катта тутиб унинг оятларидан узоқлашганингиз учундир.”\n“Аллоҳ тарафидан уларга шундай дейилади: “Сизга берган нарсаларимизни ортта қолдириб, илк бор яратганимиздек бирма – битта олдимизга келдингиз. Сизга алоқадор бўлган ишларда сизларга шерик бўлади деб билган шафоатчиларизни ҳам ёнингизда кўрмаяпмиз. Ораларингиз очиқ, энди хаёл қилган нарсаларингиз сиздан узоқ бўлиб йўқ бўлдилар” ( Анъом 6/93-94)\n3- Қутбул иршод\nИмоми Раббонийга кўра, Қутбул иршод жуда ҳам оз топилади. Узун замонлар ва асрлар сўнгра ўртага чиқади, ҳидоят ва зуҳурининг нури билан қаронғи жаҳонни ойдинлаштиради. Аршдан то ер юзигача бўлган ҳаммага рушд, ҳидоят, иймон ва маърифат келган бўлса, демакки у орқали келгандир ва ундан олингандир. Унинг воситаси бўлмай бу давлат ҳеч кимга насиб бўлмайди. Унинг нури бамисоли буюк бир океан каби бутун жаҳонни қамрагандир, аммо бу океанда бирон бир ҳаракат майдонга келмаган гўёки музлатилгандек турибди. Унга юзланган ва унга самимият билан ишонган, ёки у йўналган толибнинг –йўналиш асносида – гўё қалбидан бир туйнук очилади ва бу йўлдан – йўналиши ва самимиятига яраша – насиба олади ва тўяди. Инкор этгани учун эмас, балки уни танимагани – билмагани учун, (тўғридан тўғри) Аллоҳнинг зикри билан машғул бўлган ва қалбини Аллоҳга бурган киши ҳам худди у қутбга йўналганлар каби ундан истифода оладилар, аммо аввалги ҳолатдаги истифода зиёдароқдир. “Қутбни инкор қилган ёки ундан безовта бўлганларга келсак, улар Аллоҳни зикри билан машғул бўлсалар ҳам ҳақиқий ҳидоят ва рушддан маҳрум бўладилар. Уни инкор қилиш ва безовта қилиш кишининг файз йўлларини тўсиб қўяди. Қутб уни фойдаланмаслигини, унга зарар беришни хоҳламаса-да, у ҳақиқий ҳидоятдан узоқ қолади. Унда бўлган нарса фақатгина рушд ва ҳидоятнинг кўринишидир (суратидир). Маънодан узоқ ва ичи бўш суратнинг фойдаси ҳам оздир. У қутбни севган ва унга самимий ишонган кишилар, унга қалблари билан йўналмасалар, Аллоҳнинг зикри билан машғул бўлмасалар-да, фақатгина унга бўлган муҳаббатлари сабабли рушд ва ҳидоятнинг нуридан баҳраманд бўладилар.”\nДемак, Қутби иршод дейилган шахсни инкор этган киши, Аллоҳни зикри билан машғул бўлган тақдирда ҳам, ҳақиқий рушт ва ҳидоятдан маҳрум бўлар экан. Уни севган ва унга қалбдан ишонган киши эса, Аллоҳнинг зикри билан машғул бўлмаса ҳам рушд ва ҳидоятнинг нурига муяссар бўлар эмиш. Булар очиқдан очиқ Аллоҳга бўҳтон ва ифтиродир. Аллоҳ таоло шундай марҳамат қилади:\n“Аллоҳга қарши ёлғон тўқигандан ҳам золимроқ ким бор? Улар Роббининг ҳузурига чиқариладилар ва гувоҳлар шундай дейди: “Мана шулар Роббига ёлғон уйдирганлардир.” Билинки, Аллоҳнинг лаънати ўша золимлар узрадир.\nУлар, Аллоҳнинг йўлидан тўсган ва унда бир эгрилик қидирганлардир.\nУлар, ер юзида ҳеч кимни чорасиз ҳолга қолдира олмайдилар. Аллоҳ билан ўзларини ўртасига тушадиган дўстлари ҳам бўлмайди. Ўша азоб улар учун икки баробар қилиб оширилади. Улар сени тинглашга ҳам кучи етмайди, ҳақиқатни ҳам кўролмайди.\nУлар ўзларини қадр – қийматини билмаганлардир. Уйдирган нарсалари ҳам йўқ бўлиб кетади.\nАлбатта, охиратда ҳам ўзларини ҳалок қиладиганлар, ана ўшалардир.\nАлбатта, иймон келтирганлар, яхши амаллар қилганлар ва Роббига ич-ичидан бўйин экканлар бор-у, айнан ўшалар жаннат халқидир. Улар у эрда абадий қоладилар.\nБу икки қисмнинг ҳолати, кўр-у кар билан кўрадиган ва эшитадиган кабидир. Булар тенг бўла оладиларми? (Етар энди) Билимларингизни кўздан кечирмайсизларми?” (Ҳуд 11/18-24)\n4- Рижалул Ғайб\nБулар, шахсиятларини яширилганига ишонилган ва қутб, ғовс, автод, равосий, нуқабо ва нужабо номи берилган шахслардир. Бу атамалар шу маъноларда ишлатилган:\nҚутб – энг катта авлиё деган маънода ишлатилади. Тариқатчиларга кўра: эранларни боши ва Аллоҳнинг изни билан коинотни тасарруф этувчи кимсалардир. Яъни, оламни бошқариш ваколатига эгадир.\nҒовслар – тариқатчилар муаммога тушиб қолганда ёлворадиган ва ёрдам сўраб илтижо қиладиган қутблардир. Муаммога тушиб қолган Сўфилар: “Ҳиммат ё Ғавс”, “Мадад ё Гўвс” деб Ғовсга сиғинадилар. Ғовс деб танилганлар, асмо ва сифоти илоҳийга мазҳар бўлганлар деб таърифланадилар. Яъни, Аллоҳнинг исм ва сифатларини улар орқали ўртага чиқаргани ишонадилар. Абдулқодир Гийлоний “Говси Аъзам – энг катта ғовс” лақаби билан машҳурдир.\nРевасий – тоғлар, автод – устунлар маъносини англатади. Уларга кўра фалокат вақтида қуллар автодларга, автодлар ревосийларга йўналадилар. Равосийни эса қутб бошқаради.\nҚутбдан кейинги мақомда турувчи икки кишига “имомон” дейишади. Булардан бирига “имоми ямин”, бошқа бирига “имоми ясир” номи берилади. Имоми ямин (ўнг томондаги имом) қутбнинг ҳукмларига эга деб, имоми ясир (cап тарафдаги имом) эса қутбнинг ҳақиқатига мазҳар деб билишади. Яъни, биттаси қутбнинг қарорларини, бошқаси эса ҳақиқий йўналишини билади дейишади. Қутб вафот қилиши биланоқ ўрнига имоми ясар ўтиради. Қутб билан биргаликда икки имом учлиги ҳосил бўлади.\nБулардан бошқа, 8 ёки 40 та бўлган “нужабо” билан биргаликда 10 ёки 300 та бўлган “нуқабо” бор экани ва улар инсонларнинг ички дунёсидан хабардор эканига ишонишадилар.\nБундай ишонч- эътиқод – Қуръони Карим куфр ва ширк деб билдириб, ундан манъ қилиб қайтарган нарсалардир. Мусулмонлар намозларининг ҳар ракатида:\n“Ёлғиз Сенга қуллик қиламиз ва ёлғиз Сендан ёрдам сўраймиз” (Фотиҳа 1/5)\n…деб зеҳнларини жонли сақлаб қоладилар-ки, бундай аҳволга тушиб қолмасинлар.\n8- Тариқат шайхи\nТариқатб шайхи ҳар нарсадир. У – ҳам инсони комилдир ва ҳам ҳақиқати Муҳаммадийга вакилик қилади, ҳам қутбдир ва ҳам ғовсдир. Мурид- Аллоҳ билан ўртасидаги ишларни шайхининг воситаси орқалигина ҳал бўлади деб ўйлайди. Тариқатларда муридларни нафсини ўлдириш атамаси остида пастга урилиб хору зор қилинади. Айтадиларки: “Мурид шайхининг олдида, ғассол олдидаги ўлик кабидир.”\nАллоҳ – мушаххас яъни кўзда кўриладиган ва қўлда ушланадиган нарса эмасдир. Тариқатга кўра Аллоҳни онгли равишда қамраб олиш учун инсон зеҳний ва маънавий зичлашмасини таъминлаб турувчи мушаххас бир нарсага муҳтож бўлади. Тасаввуфда бу обект – Аллоҳ таолонинг мукаммал тажаллиларининг мазҳари ҳисобланган “инсони комил” тушунчасидаги шайхдир. Яъни, мурид – Аллоҳга қандай қуллик қилиши керак бўлса,- худди шундай ҳолда аввал шайхига қул бўлиши ва унинг бу қуллик имтиҳонидан ўтиши керак. Буни амалда ошириб давомли сақлаб қолиш учун робита деган система зарур деб билинган. “…Солик (мурид) аввало инсони комил бўлган шайхга, орқасидан Росулга, ундан сўнг Аллоҳга қалбини боғлаши керак ва бу ҳолатда ҳузури қалбга эриб фано филлаҳга эришиши керак” дейишади. Чунки робитани Аллоҳ билан ёлғиз қолиш мақсадида бажарадилар.”\nУларга кўра: “муроқоба ва таважжуҳда давом этган кишига вазорат яъни вазирлик берилар эмиш. Бунга эга чиққан киши, мулк ва малакутда қулайлик билан бошқаришни бошлайди (ҳошо – Аллоҳнинг ваколатига эга чиқади), қалблардан ўтган нарсалардан хабардор бўлади. Қалбларни ҳидоят нури билан ойдинлатиш ҳам унинг қўлидан келади.”\nТариқатчиларга кўра: “Шайхнинг назари қалб касалликларига шифодир. Юзини кўрсатиши эса, маънавий касалликларни кетказади. У – айтиб ўтилган етукликларнинг соҳиби, замоннинг имоми, замоннинг халифасидир. Қутблар ва бадаллар унинг соясида етишиб яшайдилар. Автод ва нужабо – унинг камолот денгизидан оқиб келган бир қатрадир. Унинг иршоди қуёш кабидир. Ўзи истамаган ҳолатда ҳар нарсага файзини ёғдиради…”\nРобита қилган мурид, шайхидан бошқа барча нарсадан алоқасини узиб, қалбида фақатгина унга жой ажратиши лозим. У, шайхини суратини пешонасини олдида ҳаёлан тасаввур қилади, сўнгра уни қалбининг ичига киргизади, ўзини йўқ деб шайхини эса бор деб тасаввурий ҳис этади. Бири шарқда ва бири ғарбда бўлса ҳам, шайхининг руҳонияти, робита орқали тарбия қилади ва Аллоҳга етиштиради.\nТариқатчиларга кўра ҳақиқий шайх, мурид билан Аллоҳ ўртасида воситачидир. Ундан юз ўгирмоқ Аллоҳдан юз ўгирмоқдир. Мурид ишонадики, шайхини қаерда ҳаёлига келтирса шайхининг руҳонияти ўша ерда ҳозиру нозир бўлади. Яна шунга ҳам ишонадики, шайхининг руҳоний тасарруфлари Аллоҳнинг тасарруфларидир.\nЎрганиб чиққан тариқатларимизга кўра шайх, тўлалигича Аллоҳнинг ўрнига қўйилган экан. Черковда ҳам папаз шундай мақомда. Бундай очиқ ва махфий бўлган ширкдан Аллоҳга сиғиниш керак.\nБу тариқатларга кўра, “мурид шайхи буюрган барча ишларини зудлик билан сўзсиз бажариш керак. Асло бирон бир таъвилга ёки кечиктиришга йўл қўйиламслиги керак. Зеро, таъвил ва таъхир – йўлга тўғоноқ бўлувчиларнинг энг каттасидир.”\n“Солик муршидининг ёнида бўлсин хоҳ узоқда бўлсин, унинг ризосини топадиган йўлда давом этиши керак. Муршиди нималардан кўнгли шод бўлишини билиши ва унга кўра ҳаракат қилиши керак.”\nИсломга узоқ-яқиндан алоқаси бўлмаган бундай даъволарини шундай давом этадилар: “Муршидлар -Аллоҳ таолонинг мавжуд бўлган мақомида бўладилар, хулоса шуки: Аллоҳ таолони зикрдан ҳосил бўладиган фойдадан, бу зотларни кўриш билан бир хил фойда кўради. Аллоҳнинг Элчисига мутлақо эргашишни, бу комил шайхнинг севгиси билан бир хил деб билиш керак.”\nБу нарсалар – бирорта ҳам далилга асосланмасдан баъзи кишиларга қул бўлишдир. Аллоҳ таоло шундай марҳамат қилади:\n“Аллоҳдан аввал, у ҳақида очиқ бир ҳужжатга эга бўлмаган ва ўзларида ҳам биронта маълумот бўлмаган нарсаларга қуллик қиладилар. Золимларнинг ёрдамчиси бўлмайди.” (Ҳаж 22/71)\nХулоса қилиб айтамизки: Қуръони Каримда “мин дувниллаҳ” – “Аллоҳнинг дувнидан” жумласи келтирилган жойларнинг катта қисми, воситачи деб билинган тангриларга лойиқ кўрилган жойдир. Юқоридаги даъволар, у воситачиларни қандай хаёлий ваколатлар билан сифатлангани ва илоҳий сифатларни муносиб кўрилганини очиқлаб бермоқда.\n Католик Черкови Дин ва Ахлоқ Меъёри, пар. 2766.\n Тумер, Кучук, а.г.э. с. 63.\n Меҳмет Темирчи, “Ҳақиқати Муҳаммадийя”, ДИА, c. ХВ, с. 179-180.\n Ҳасан Комил ЙИЛМАЗ, Инсонı Комил, Алтинолик Мажмуаси , Июл 1996, сон, 125; с. 31.\n Ҳасан Комил ЙИЛМАЗ, а.г.э, с. 31.\n Рағıб ал-Исфаҳони, Муфрадот, ( ملك ) моддаси.\n Фатҳуллоҳ Гулен, а.г.э. c. ИИ, с. 296-310.\n Имом Раббони, ал-Мактубот, Арапча нусха, тарих ва ер йўқ, c. И, с.254, 260.\n Ҳасан Комил ЙИЛМАЗ, Алтıнолук Мажмуаси, Декабр 1995.\n Муҳаммад б. Абдуллоҳ Ҳони, Адаб, (Таржимон: Абдулқодир ОҚЧИЧЕК), Истанбул, 1396/1976. с.\n Муҳаммад б. Абдуллоҳ Ҳони, Адаб, с. 173.\n Муҳаммед б. Абдуллоҳ Ҳани, Адâб, с. 268.\n Муҳаммад б. Абдуллоҳ Ҳони, Адаб, с. 238.\n Садıк Дона, Алтıнолук Суҳбатлари И, с. 39-40.\n Муҳаммад б. Абдуллоҳ Ҳони, Адаб, с. 239-242.\n Муҳаммед б. Абдуллоҳ Ҳони, Адаб, с. 244.\n Муҳаммед б. Абдуллоҳ Ҳони, Адаб, с. 239-242.\n Муҳаммед б. Абдуллоҳ Ҳони, Адаб, с. 172, 173.\n Содıқ Дона, Алтıнолук Суҳбатлари И, с. 41-42. Матн соддалаштирилган.\n Муҳаммад б. Абдуллоҳ Ҳони, Адаб, с. 235.\nВасила Восита ШиркТариқат


Фото: ЎзМИ матбуот хизмати\n2018 йил 15 январи Қуръони Карим тиловати бўйича 1-Республика қорилар очиқ мусобақаси бошланган кун сифатида тарихга киради. Режага кўра, Қуръон мусобақасининг туман-шаҳар босқичи очилиш маросими Жиззах вилоятининг сўлим Зомин туманидаги замонавий усулда қайта барпо этилган “Маърифатли” жоме масжидида бўлиб ўтади.\nШу билан бошқа ҳудудларда ҳам мусобақа бошланишига дуо берилади, деб хабар беради ЎзМИ матбуот хизмати. Ушбу маросимда истаган киши қатнашиши мумкин.\nМаълум қилинишича, айни вақтда “Маърифатли” жоме масжидида мусобақанинг очилиш маросимига катта тайёргарлик ишлари олиб борилмоқда. Шу вақтга қадар мусобақада қатнашишга журъат қилган, яъни ўзининг билимига, қувваи ҳофизасига ишонган 18 ёшдан 40 ёшгача бўлган қори ва қориялар сони салкам тўрт мингга яқин экан. Иштирокчиларнинг тўлиқ ва якуний маълумоти эртага эълон қилиниши кутилмоқда.\nТаъкидланишича, мусобақа жараёни тўғридан-тўғри эфирга узатиб борилади. У ерга бора олмаган ватандошлар мусобақанинг очилиш маросимини www.muslim.uz портали ва Идоранинг ижтимоий тармоқлардаги саҳифалари орқали онлайн кузатиб боришлари мумкин.\nЭслатиб ўтамиз, 2017 йил 1 сентябрда Давлат раҳбари Шавкат Мирзиёев Тошкентдаги Хасти Имом мажмуасига ташрифида Ўзбекистонда Қуръон тиловати бўйича Республика мусобақасини ташкил этиш ташаббусини билдирган эди.


«ОЙИЖОН, ИЛТИМОС, МЕНИ УРМАНГ...» | Суғдиёна биринчи аёллар электрон журнали\n«ОЙИЖОН, ИЛТИМОС, МЕНИ УРМАНГ...»\nБола тарбиясида қаттиққўллик шартми?\nЁдингиздами, болаликда ота-онангиздан дакки эшитсангиз ёки калтак есангиз, «Катта бўлсам, мен болаларимни ҳечам урмайман, жазоламайман», дея хаёл қилардингиз. Аммо вақти келиб, ўзингиз ота-она бўлдингиз-у, нима учундир ваъдаларингиз ҳам унут бўлди. «Ҳозирги болаларга қаттиқроқ турмасанг, бошингга чиқиб олишади», дерсиз? Буни қарангки, сиз каби фикрлайдиган ота-оналар орамизда топилар экан. Аммо баъзилари бола тарбиясида қаттиққўлликдан кўра юмшоқлик ва тўғри сўз билан тушунтиришни ёқлашади. Сиз бунга нима дейсиз? Келинг, яхшиси, бола тарбиясида қаттиққўлликни афзал билган ота-оналар усулини кўриб чиқсак-да ҳамда мазкур тарбиянинг натижалари ҳақида суҳбатлашсак.\nБола руҳиятининг «синиши»\nБаъзида турли шароитлар сабаб ўзимизни назорат қила олмаймиз. Мана шундай ҳолатларда билиб-билмай боланинг кўнглини жароҳатлаб қўямиз. «Жонларимга тегиб кетдинг», дейишгача борамиз. «Бола-ку, нимани ҳам тушунарди», деманг. Бордию болангизни қаттиқроқ уришиб, уни камситадиган сўзларни тез-тез такрорласангиз, бора-бора бола ўзини ортиқча, кераксиздек ҳис эта бошлайди. Бу эса унинг руҳиятига қаттиқ таъсир кўрсатиши мумкин. Болангизни болалигингиз билан таққоқламанг\nБаъзида ота-оналарнинг ўз болаликларини фарзандининг бугунги куни билан таққослаётганларига гувоҳ бўласиз. Айниқса, бола бирор нарса сўраса ёки қайсидир бир соҳага қизиқишини билдирса, ота-онаси дарҳол хотираларни мисол қилиб келтиришади. Баъзилар эса умуман боланинг барча тилак ва истакларини бажаравериш уни талтайтириб юборади, деб ҳисоблашади. Ҳатто шундай ота-оналар ҳам бор эканки, боласи бетоб бўлса, «дори ичириб нима қилдим, бир-икки кунда ўтиб кетади» деб шифокорга ҳам кўрсатмайди. Бундай ота-оналарни бола тарбияси ва келажаги учун умуман эътиборсиз, бефарқ инсонларга тоифасига киритиш мумкин. Шуни унутмаслик керакки, жисмоний ва руҳий зарбадан сўнг боланинг онгида кучли стресс юзага келиб, бунинг натижасида бош мия тизимининг шикастланиши ва асаб тизимининг ривожланишида оқсаш пайдо бўлади.\n- молиявий етишмовчилик — оилада моддий қийинчилик бўлса, болалар бу ҳолатда биринчи нишонга айланишади.\n- ичкиликбозлик — спиртли ичимликларни хаддан зиёд кўп истеъмол қиладиган кишилар мастликда болаларни тарбиялайман деб, бирор жойини шикастлаши ёки жарохатлаши ҳам ҳеч гап эмас;\n- ишсизлик натижасида келиб чиқадиган ғазабланиш ёки ҳаётдан нафратланиш холатлари;\n- чарчоқ, асаб зўриқиши, баъзи ҳолларда кайфиятнинг бузилиши сабаб Â кимдандир аламини олиб, енгиллашишни исташ;\n- бола тарбиясига руҳан тайёр бўлмаслик;\n- эгоизм, ўз манфаатларини ҳар нарсадан, хатто боланинг қувончидан ҳам устун қўйиш;\n- муқим бир жойда яшамаслик;\n«Мени ҳам яхши кўрасизми?»\nЖаҳлни юзага келтирувчи сабаблардан бири, бу — оилада яна бир фарзанднинг дунёги келиши. Айрим ҳолларда катта фарзанд (у бор йўғи, айтайлик, 3 ёшда) укаси ёки синглисига қармагани, тўпалон қилиб уйғотгани ёки билмасдан туртиб юборгани учун жазоланади. Бу ҳолатда болани калтаклаш, турткилаш ёки унга нисбатан жазо қўллаш асло мумкин эмас. Агар статистик маълумотларга назар солсак, айнан 3-4 ёшдаги ва оилада катта фарзанд ҳисобланаган болалар кўпроқ жазо билан сийланар экан. Қаттиққўл ота-она болани турткилаш билан чекланмай, уни ўзича катталардек тарбиялай ҳам бошлайди. Натижаси эса ўзингизга маълум.\nЎзингизни назорат қилишни ўрганинг!\nҚаттиққўллик ва қўпол муомаланинг натижаси ўзини узоқ куттирмайди. Агар бундай ҳолатлар тез-тез такрорланаверса, аста-секин боланинг руҳий ривожланишида ўзгаришлар кузатилиб, феъл-атворига таъсир қила бошлайди. Одатда бундай болалар камгап, тортинчоқ, асабий ёки баджаҳл бўлиб улғайишади. Баъзи болалар ота-онасининг хақоратлари-ю, турткилашларидан сўнг, бошқаларни калтаклаши ёки бирор ҳайвонга озор бериб аламидан чиқиши мумкин. Агар оилада ана шундай носоғлом муҳит узоқ давом этгудек бўлса, келгусида боланинг ўзи ҳам худди шу нарсани ўз оиласида амалга оширада. Қарабсизки, бир ота-онанинг нотўғри тарбияси, бир қанча авлодларга тарқалади. Бунинг олдини олиш учун эса, ота-оналар қахр-ғазабларини назорат қилишни ўрганишлари ҳамда тарбиянинг тўғри усулларидан фойдланишлари лозим.\nЖаҳлингиздан тушиш учун...\nАгар сиз бирор нарсадан асабийлашаётган бўлсангиз, буни болангизга тушунтиришга ҳаракат қилинг. Бола тилида, албатта. Масалан: «Ишимда мана шунча муаммолар пайдо бўлди, агар тўпалон қилмай, гапимга қулоқ солсанг, уларни хал қилган бўлардим». Бундай тушунтиришлар билан сиз нафақат ўзингизни назорат қиласиз, балки фарзандингиз билан ўртангизда ишонч ҳам пайдо бўлади. Бордию жаҳлингиз тошиб келаётганини сезсангиз, бошқа хонага ўтиб, чуқур нафас олинг ёки бирор нарсага чалғишга урининг. Агар иложи бўлса, бироз тоза ҳавода сайр қилинг. Тоза ҳаво энг синалган тинчлантрувчи «дори»дир. Сўзлашиш оҳангига эҳтиёт бўлинг\nИшда қандай лавозимда бўлишингиздан қатъи назар, оилада ота ва она эканлигингизни унутманг. Хоҳ рахбар бўлинг, хоҳ ташкилотчи, уйда фарзандларингиз учун сиз фақат ОТА-ОНАсиз. Агар уларга ҳам ходимларга муомала қилгандек мурожаат этсангиз, ўзаро иончни йўқотасиз. Бу эса бола билан ўртангизда тўсиқ булади. Танқид қилишда адашманг\nБола тарбиясида унинг бирор-бир ҳаракатини танқид қилмоқчи бўлсангиз, асло шахсиятига тегадиган гап айтманг. Бу ҳолатда унинг қай бир ҳаракати нотўғри бажарилганини айтиш ва уни қандай тўғирлаш мумкинлигини ҳаётий мисоллар билан тушунтирган маъқул. Айниқса бу мисолларни ўзингиз билан боғлаб изоҳласангиз, фарзандингизда кўпроқ ишонч пайдо бўлади. Зеро, ҳар бир бола учун ўз ота-онаси идеал инсонлар ҳисобланади.\nЖаҳл устида калтакладингизми?\nШундай вазиятлар ҳам бўладики, беихтиёр болага қўл кўтарасиз. Кейин эса унинг кўз ёшларини кўриб ўзингиздан нафратлана бошлайсиз. Ахҳамият берган бўлсангиз, боланинг кўзига ёш келиши билан уни урган қўлларингизда оғриқ пайдо бўлади. Бу виждоннинг қийналишими ёки ота-оналик меҳрими, буниси энди бизга қоронғи. Аммо шундай вазияларга дуч келсангиз, тинчланганингиздан сўнг, фарзандингизга нима сабабдан қўл кўтарганингизни ётиғи билан тушунтиринг. Муҳими, бу холатнинг қайта такрорланмаслигига ҳаракат қилинг. «Тўғри гапни тушунмаса нима қилай»\nКўпгина ота-оналар ўзларини оқлаш учун айбни болага ағдаришади «Ўн маротаба тушунтирдим, аммо таъсир қилмайди. Охири бир-икки жазоласам, ўзига келади». Жазолаш усулини қўллашдан олдин болангиз билан қанақа муносабатда бўлишни ўрганинг. - Бола билан гаплашишни ўрганинг, ана ундан кейин вазиятни баҳоланг. Болангиз сизга қулоқ солмаяптими, бунга фақат ўзингиз айбдорсиз. Чунки бу тарбияни у сиздан ўрганаяпти.\n- Болангиз билан сухбатлашаётганда кўзига қараб гапиринг. Бу сизларни яқинлаштиради ҳамда таъсир доирангизни кенгайтиради.\n- Болани тинглашга ҳам ўрганинг. Фақат унинг хатти-ҳаракатларини гапиравермай, бунинг ортида қандай сабаб борлигига ҳам қизиқиб кўринг. Эҳтимол тоби йўқдир ёки мактабида бирор муаммоси бордир.\n«Онам мени нега уради?»\nАброр, 4 ёш: — Агар ойимнинг айтганини қилмасам, жаҳли чиқиб, қаттиқ уришади. Кейин эса оёқ-қўлларимни катта калтак билан савалайди. «Ойижон мени урманг», деб йиғласам ҳам, «Бир айтганда, қилмадингми, энди ўзингда кўр», дейди. Лекин ойим мени қанча уришмасин, барибир уларни яхши кўраман.\nСевара, 7 ёшда: — Мени ойимдан ҳам кўпроқ дадам уришади. «Нега ойингга ёрдамлашмаяпсан», «Нега сўроқсиз кўчага чиқдинг», деб дакки беради. Лекин ҳеч қачон қўл кўтармайди. Жуда жаҳлларини чиқарсам, деворга тескари қараб туришга мажбур қилиши мумкин.\nОдилжон, 12 ёш: — Роса ўйинқароқман. Айниқса болалар билан футбол ўйнашга чиқсам, соат неча бўлганини ҳам сезмай қоламан. Шуни учун баъзида укамни боғчадан олиб келиш ҳам ёдимдан кўтарилади. Кейин ойим менга дакки беради. Ойимнинг уришганидан қўрқмайман-у, аммо дадамдан жуда қўрқаман. Шаҳина, 12 ёш: — Ота-онам доим мен ва укаларимни тергайвериб, ҳар бир қадамимизни назорат қилишни исташади. Бу эса менга ёқмайди. Агар ойим бирор ишни бажармаганим учун мени жазоламоқчи бўлса, бувим дарҳол ёнимни олади. Қиз бола уйида меҳмон бўлади, қўлингни торт деб уришади. Мен ойим ва дадамдан ҳам кўпроқ бувижонимни яхши кўраман.\nЭлёр, 14 ёш: —Отам анча йил аввал бошқа аёлга уйланиб бизни ташлаб кетган. Иккита синглим ҳам бор. Ойим бизни боқаман деб эрта-ю кеч тиним билмайди. Мен уларга қарашишни истайман. Лекин ҳали мактаб ўқувчисиман-да, қўлимдан ҳеч нима келмайди. Баъзида ойим ўз-ўзидан асабийлашиб бизни арзимаган сабаблар билан уришади. Майли мени ҳар қанча уришсалар ҳам розиман. Онажон мени ҳар қанча уришсангиз ҳам, сизни жонимдан ортиқ яхши кўраман.\nМашҳурлар нима дейди?\nАбдулла Шомағрупов, хонанда: — Â Бизнинг оилада болани калтаклаш, жазолаш деган нарсанинг ўзи йўқ. Мен ҳар доим болаларимга катталарнинг яхши фазилатларидан ўрнак олишни таъкидлайман. Агар болани уриб, туртиб катта қилсангиз, эртага у ҳам худди шуни ўз оиласида қайтаради. Ахир бежизга қуш уясида кўрганини қилади, дейишмайди-ку! Болани уриб, уни яхши инсон қилиб вояга етказаман деб ўйласангиз, адашасиз. Болага фақат тўғри тушунтириш ва яхши муомала қилиш керак.\nРашид Ҳолиқов, хонанда: — Агар боланинг қизиқиши, унинг мақсади, режалари билан ўртоқлашиб, уларни амалга оширишга кўмак берсангиз, ҳеч қандай ортиқча муаммо юзага келмайди. Тўғри баъзи вақтларда қаттиқўллик ҳам керак. Лекин ҳар нарсада меъёрнинг бўлгани маъкул. Агар болани хаддан ортиқ тергаб, хадеб жазолаверсангиз, унда сизга нисбатан ҳурмат эмас, балки қўрқув, хадик ҳисси шаклланади. Мен болаларим билан ҳар қандай мавзуда суҳбатлашишим, уларга бирор нимани тўғри тушунтиришим мумкин. Лекин асло уриш, туртиш, камситиш деган қоидаларни ёқламайман ва улар бизнинг оилада мавжуд эмас.\nЛола Элтоева: — Бизнинг оилада фақат ўғил болалар бўлгани учун ҳам кимдир мени жуда қаттиққўл бўлса керак деб, ўйлаши мумкин. Лекин мен болалар тарбиясида дакки бериб тарбиялашдан кўра, кўпроқ ибрат бўладиган мисолларни келтириб, улар орқали тушунтиришни афзал биламан. Чунки болани қўрқув таъсирида тарбияласангиз, ундан келажакда қандай инсон вояга етиши мумкинлигини бир ўйлаб кўринг. Ўз фикр–мулохазаларини айтишда кимдандир уяладиган, атрофдагиларга нисбатан хадик ҳисси билан вояга етган фарзандга эга бўлсиз. Шу боис, болаларни ҳар қандай вазиятда тўғри тушунишга ҳаракат қилиш керак. Дилдора НАЗАРОВА тайёрладиTwitter НравитсяSocButtons v1.5


Россиядан Ўзбекистонга ўтган йили 6,6 миллиард доллар жўнатилди\n2013 йил давомида Россиядан Ўзбекистонга бўлган пул жўнатмалари ҳажми 17 фоизга ошди ва 6 миллард 633 миллион АҚШ долларини ташкил этди. Россия Марказий банки тарқатган маълумотларга кўра, 2012 йилда ўзбекистонлик меҳнат муҳожирлари Россиядан Ўзбекистонга бундан роппа-роса 1 миллиард долларга кам маблағ юборган.\nПул жўнатиш бўйича яна ўзбеклар пешқадам\nЎтган йили Россиянинг турли ўлкаларидан Ўзбекистонга 6,633 миллиард доллар маблағ жўнатилган. Россия Марказий банки ҳисоботига кўра, бир йил олдин бу кўрсаткич тақрибан 17 фоизга камроқ бўлиб, 5,668 миллиард долларни ташкил этган.\nИқтисодий таҳлилчилар Россия ва Ўзбекистон ўртасидаги умумий пул жўнатмалари ҳажми ҳам 1 миллиард оллардан кўпроққа ошганини қайд этдилар. Яъни ўтган йил давомида икки мамлакат ўзаро пул айирбошлаши 7 миллиард 196 миллион доллар маблағни ташкил этди.\nЎзбекистондан Россияга жўнатилган пул миқдори бир йилда 416 миллиондан 593 миллион АҚШ долларига етган яъни аҳоли томонидан Россияга олиб чиқилаётган пул маблағлари 35 фоиздан ошгани қайд этилди.\nБир қарашдан, ўртача ҳар бир пул жўнатмаси ҳажми ҳам ошган, деган хулоса чиқариш мумкин, зеро бу кўрсаткич ҳам 1742 доллардан 1901 долларгача етган.\nЎтган йилда Россиядан МДҲ мамлакатларига жами 20,7 млрд АҚШ доллари миқдорида маблағ жўнатилган ва бу бир йил олдинги кўрсаткичга нисбатан 1,5 млрд долларга кўпроқдир.\nЙиллар давомида ўзбек муҳожирлари Россиядан уйларига пул жўнатишда МДҲ бўйича пешқадамликни қўлдан бермай келаяптилар\nРоссия Маркази Банки юқорида келтирилган рақамларни Anelik, BLIZKO, Coinstar Money Transfer, Contact, InterExpress, Migom, MoneyGram, PrivatMoney, UNIStream, Western Union, АзияЭкспресс, АЛЛЮР, Блиц, “Быстрая Почта”, “Золотая Корона”, ЛИДЕР ва “Почта России” маблағлар трансфери билан шуғулланувчи тизимлар келтирган маълумотлар асосида чиқарган.\n"Банк ҳисоботида миллиардлаб доллар акс этмаган"\nМосквада 7 йилдан буён меҳнат қилаётган Шерзодбек Озодлик билан суҳбатда Марказий Банк ҳисоботида ўзбек муҳожирларининг таниш-билиш орқали олиб кираётган миллионлаб, балки миллиардлаб доллар миқдоридаги пул маблағларини акс эттирмаганига эътибор қаратди.\n- Одатда мен таниш-билишлар орқали кўпроқ пул жўнатишни афзал кўраман, чунки банкдан юборсанг – проценти бор. Кейин Ўзбекистон банкларида оилаларимиз вақтида пул олишга қийналишади. “Эрта келинг, индин келинг – бюджетимизда пул йўқ эди, компьютеримиз ишламаяпти, банк системаси ишламай қолди...” Ҳар куни ҳар хил баҳона! Бу ерда Ўзбекистонга машинада қатнайдиган акахонлар бор , ўшалар орқали бериб юбораман.\nМен камдан-кам банк орқали юбораман. Йилига мен тахминан 10 ой давомида ойига бир маротаба пул юборишга тўғри келади. Шундан, 5-6 маротаба бировдан юборадиган бўлсам, қолганини зарурат туғилса банк орқали юборишга мажбур бўламан,- дейди Шерзодбек.\nЎзбекистонлик бу муҳожир Россияда йилдан-йилга озиқ-овқат ва кийим-кечак махсулотлари, хизмат ва транспорт нархларининг ошиши билан бирга, муҳожирларнинг даромади деярли ўзгаришсиз қолаётганини ҳам қўшимча қилди. “Бу ердаги ҳаражатлар ошаётгани ҳисобига уйга юбораётган пулларимиз ҳажми ҳам камайиб боряпти”, деди Шерзодбек.\n"Қора бозордагилар мазза қилаяпти"\nПодмосковьеда меҳнат қилаётган Хушнуд исмли яна бир ўзбекистонлик муҳожир пул ўтказишда энг катта даромадни Ўзбекистонда турган валюта чайқовчилари оляпти, дейди.\n- 100 доллар жўнатмоқчи бўлсангиз бу ердан рублга сотиб оласиз. Курс 35 рубль бўлса, бориб 37 дан сотиб оласиз: 2 рубл йўқотяпсиз ҳар бир доллардан. У пулни Ўзбекистонга юборасиз – уйдагилар уни олиб сўм қилиб ололмайди, чунки кассадан қора бозорнинг ярим нархига тўғри келади. Бу ерда ишлаб-ишлаб одамлар пул жўнатади, у ердаги қора бозордагилар роҳатини ва фойдасини кўради-да... Бир-икки юз доллар жўнатганга билинмаса керагу, катта пул жўнатганга сезилади. Демак, бу ерда йўқотади, юборишда йўқотади, қабул қилганидан кейин йўқолади,- дейди Хушнуд.\nУ Ўзбекистонда ҳукумат томонидан қўйилган қатор сунъий тўсиқлар ҳам муҳожирларнинг даромадига салбий таъсир кўрсатиши билан бирга ҳуқуқ-тартибот идоралари вакиллари ҳам муҳожирларни "шилиш"и ҳақида гапиради:\n- Поездда юборсангиз ҳам кўпинча болалар олдириб қўяди, ўзимизни чегарачилар олиб қўяди. Шахсан ўзим ҳам кетишда декларациядаги пулни кўрсатсам, таможнядагилар бир нарсаларни деб пулимни олиб қўйишга ҳаракат қилади,- дейди Хушнуд.\nЖорий йилнинг 1 апрелидан Ўзбекистонда банклар ва пул жўнатмалари халқаро тизимлари операторлари ўртасидаги ҳамкорликка оид янги тартиб-қоидалар жорий этилди.\nЎзбек расмийлари қарорига кўра, эндиликда бу мамлакатда ишламоқчи бўлган операторлардан халқаро рейтинг агентликлари рейтингига эга бўлиш ёки ўз ишончлилиги ва барқарорлигини тасдиқловчи банк кафолатларини тақдим этиш талаб этилади. Бундан ташқари 1 апрелгача операторлар Ўзбекистондаги ўз ҳамкорлари бўлган банкларда хорижий валютада пул жўнатмаларининг бир кунлик минимал тўлови ҳажмига тенг миқдорда суғурта депозитини очишлари лозим бўлади.\nБу орада Ўзбекистондаги бир қатор банклар айрим операторлар, жумладан, “Золотая корона” тўлов тизими орқали амалга оширилаётган операцияларни тўхтатди. Озодлик манбаларига кўра, янги тартиб-қоидалар Россияда “Мигом” тўлов тизими ёпилгани, бунинг натижасида Ўзбекистондаги кўплаб банклар зиён кўрганидан кейин қабул қилинган.


ЖЧ-2022 саралашидан ўрин олган Ўзбекистон - Саудия Арабистони баҳсидан аввал матбуот анжумани бўлиб ўтди.\nУнда миллий термамиз бош мураббийи Вадим Абрамов ва сардоримиз Одил Аҳмедовлар журналистларнинг саволларига жавоб қайтаришди:\n"Олдимизда жиддий ўйин турибди. Умуман олганда бу гуруҳда асосий курашлар ушбу жамоалар ўртасида кечади. Тўғри, мусобақа жадвалида 1-ўринда турибмиз, аммо эртага асосий рақибимизни мағлубиятга учратишимиз керак.\nСаудия Арабистони жиддий рақиб. Уларни енгиб, кейинга турларга ўзимизга бўлган ишонч билан давом этишимиз керак. Одатга кўра, биз уларни ҳурмат қиламиз ва ғалаба қозонишга умид қиламиз. Тайёргарлигимиз ҳам шунга яраша бўлди.\nБиз ўз уйимизда ўйнаймиз, бундан эса фойдаланишмиз керак.\nЛутфулла Тўраевга келсак: у Қирғизистонга қарши ўйинда ўзини кўрсатди. Майдонга тушди ва ҳеч нарсани бузиб юбормади. У бошқа ЖЧ саралашларини кўрган ва иштирой этган жудаям тажрибали футболчи, унинг жамоада бўлиши зиёнга ишламайди. Ёш футболчиларга ўрнак бўлишига ишонаман.\nСаудия Арабистонини етарли бой тажрибага эга бўлган мутахассис бошқармоқда. Мен уни Марокаш термасидага фаолиятидан бери биламан. Уни бекорга жиддий термага таклиф қилишмаган. Эртага бизга қарши қандай ўйнашини билмайман.\nҚисқа вақт ичида катта ўзгариш қила олмаймиз. Аммо, мавжуд муаммоларимизни йўқотишга ҳаракат қилиб кўрамиз. Бу рақибимизга боғлиқ: агар улар бизнинг муаммоли нуқталаримизни кўрсатиб беришса, демак ўша йўналишга урғу берамиз. Усиз ҳам биз муаммоларимиз қаерда эканлигини яхши биламиз. Эртага ўйиндан сўнг биргаликда муҳокама қиламиз.\nТаркибга чақирилмаган футболчиларимизни кузатиб боряпмиз. Уларнинг муваффаққиятларидан хурсандмиз. Аммо, уларнинг амплуаларида бизда ҳозир бошқа футболчилар мавжуд. Ушбу иккита ўйин ўтгач, биз асосий футболчиларни танлаб оламиз", - деди Абрамов.\n"Эртанги ўйиннинг муҳимлиги ҳамма билиб турибди. Мухлислардан келиб бизни қўлаб-қувватлаб утришларини истардик. Ўз навбатида биз эса, уларни хурсанд қилиб бутун Ўзбекистон халқига қувончли онларни тақдим қилмоқчимиз.\nҚирғизистонга қарши ўйиндаги жойимга келсак: мен бу нуқтада аввал ҳам ўйнаганман, шундай экан бундан ажабланмайман", - дейди Одил Аҳмедов.\nВадим Абрамов ЖЧ-2022 саралаши Саудия Арабистони термаси Ўзбекистон миллий терма жамоаси


Газета Норма маслахатчи / 2015 год / № 22 / Криминалист эксперт ён дафтаридан\nУ ёки бу муносабат билан уйга қайси биримиз кеч қайтмаганмиз дейсиз. Ним қоронғи бўм-бўш кўчада ортингдан кимнингдир қадами товушини эшитиш одамга жилла хуш келмайди, баъзан чўчитади ҳам. Ана шу қадам товушлари четлашиб кетса ёки умуман йўқолса, негадир ич-ичингдан қувониб қўясан киши.\nЛюба, одатда, кеч соат 6 ларда ишдан қайтади. Баъзан қаҳвахонага ёки дугоналариникига кириб ёки концертга тушиб кеч қайтадиган пайтлари ҳам бўлади. Кенг, кундузгидек ёп-ёруғ катта автомобиль йўлидан боши берк, кўримсизгина тор кўчанинг охиридаги тўрт қаватли уйга бориб олиши лозим – унинг икки хонали квартираси шу ерда.\nКуз кунларидан бирида Люба ишдаги дугонасининг тўйидан қайтаётиб, ўзининг ўша, нимқоронғи тор кўчасида ортидан бир маромда ташланаётган қадам товушини эшитди. Юришидан – эркак киши. Любанинг негадир кўнглига ғулғула тушди, қадамини тезлаштира бошлади. Ортидан келаётган одам ҳам тезлашди. Бир оздан кейин Люба кўчада битта-яримта бормикан деган ниятда орқага кўз ташлади. Лекин бошқалпоғига бурканиб олган кимсанинг қорасидан бўлак ҳеч ким кўринмади.\nЛюба азбаройи қўрққанидан югуришга тушди. Уни қорама-қора таъқиб қилиб келаётган кимса ҳам чопа бошлагач, қиз бор кучи билан югуриб ўз уйига яқинлашиб олди. Ҳовлидаги ўриндиқда бир гуруҳ ёш-яланг ўтирар эди. Улар, одатда, қўпол ҳазиллари, баланд кулгилари билан уй аҳлининг жиғига тегишар, писта чақиб ҳамма ёқни ифлос қилишар эди. Люба ўша кеч уларни кўриши билан шунчалар хурсанд бўлиб кетдики, асти қўяверасиз. У нафасини ростлаб олгач, тўғри ўз йўлагига йўналди ва орқага қараб қўйди: уни таъқиб қилаётган кимса ғойиб бўлган эди. Кўнгли хотиржам бўлган қиз квартираси сари кўтарилиб ичкари киргач, эшикни тақатақ беркитди, занжирлаб қўйгач хотиржам тортди.\nДарвоқе, эртасига эрталаб Люба тун қоронғусида орқадан келаётган киши уни таъқиб қилгандек туюлган бўлса керак деб ҳам ўйлади. Бир неча кунгача ишдан одатий вақтда қайтар экан, уни роса чўчитган қадам товушлари яна эшитилиб қолмасмикан деб дам-бадам қулоқ солиб қўярди.\nОрадан икки ҳафта ўтиб, яна уйга кеч, соат 11 дан кейин қайтишига тўғри келди. Кўчасига бурилгани ҳамони, Люба яна залворли қадам товушини эшитди. Қўрқув унга куч бағишлади шекилли, жон ҳолатда югура кетди, ортидаги қадам товуши ҳам тезлашганлигини билди. Бироқ бахтига ўша тарафдан автомобиль овози эшитилиб қолди. Люба йўлнинг қатнов қисмига чиқиб жон-жаҳди билан қўл силкита кетди. Яхшиямки ҳайдовчи тормозни босиб улгурди. Қўшниси экан. Югуришдан ҳарсиллаб қолган Люба уйига элтиб қўйишни сўради. Қўшниси жилмайибгина машинага ўтиришни таклиф қилди ва қайси ошиғидан бунчалик қочишга тушганлигига қизиқсинди. Люба бегона бир эркак ортидан тушганлигини айтди. Қўшни чиндан ҳам машинасини кўчага бургач, югуриб бораётган Любани, ортидан аллақандай эркак эргашиб бораётганини кўрган экан. Аммо унинг қизни қувиб етиш ниятида эканлигини сезмаган.\nЛюба яна алламаҳалгача ухлай олмади. Қиз номаълум таъқибчи унинг пайига тушганлигига ишончи комил эди.\nБир неча ҳафта мобайнида Люба йўлда ушланиб қолмасликка ҳаракат қилди, дугоналари ва дўстларининг таклифларига рад жавобини берди. Бироқ раҳбарининг юбилейи муносабати билан қаҳвахонадаги зиёфатдан бош торта олмади. Зиёфатда ҳамма шодон, ўйин-кулгу билан банд, Люба эса соатига тикилгани-тикилган. Уни қўрқинчли хаёллар ўз домига олганди. Қоронғи кўчадан тунда бир ўзи юриб бориши кераклигидан юраги увишди. Такси олмоқчи бўлди-ю, аммо ёнидаги пулни чамалаб кўрса, етмас экан – маош олишга эса ҳали 3 кун бор. Дугонасидан қарз сўраган эди, у ҳам бу борада ночор аҳволда эканлигини айтди. Ўша тарафга борадиган ҳеч ким йўқ эди. Люба зиёфат бўлаётган қаҳвахонадан анча олисда яшарди.\nАна шунда у метро билан уйига яқин станцияга боришни ва ўша ерда такси олишни мўлжаллади – бунга пули етарди. Шундай қилди ҳам: ҳамкасабалари билан метрогача борди, охирги станцияда таксига ўтириб, уйига эсон-омон етиб олди.\nЭртаси эрталаб даҳшатли хабар эшитди. Ҳовлида ҳаяжонини боса олмаган қўшни аёллар эрта тонгда уйларининг яқинида боши ёрилган афтодаҳол бир қиз топилганини айтишди. Қўшнилардан бирининг айтишича, жабрдийда Любага жуда-жуда ўхшар экан: сочлари қоп-қора, соч турмаги ҳам ўхшаб кетади. Бошидаги қалпоғи, эгнидаги мўйна ёқали жигарранг пальтоси ҳам бир хил. Люба даҳшатдан оқаринқираб кетди: такси олмаганида балки ўша жойда бегона қиз эмас, Любанинг ўзи ётган бўлармиди?..\nЛюба ишга келгач, фикрини сира жамлай олмади ва ўзини яхши хис этмаётганлигини айтиб, тушдан кейин жавоб сўради. Аммо уйига эмас, тўғри туман милиция бўлимига борди. Уни қотиллик ишини юритаётган терговчига рўбарў қилишди. Терговчи аёл киши экан. Полина Ильинична унинг узун-юлуқ сўзларини диққат билан эшитди, Любани қандайдир эркак таъқиб қилганлигига шубҳа билдирмади ҳам. Терговчи унинг кўрсатувларини баённомага ёзиб олгач, ҳозирча ишдан кейин ҳеч қаерда ушланиб қолмасликни маслаҳат берди ва раҳбариятдан қиз кечқурунлари кеч қайтгудек бўлса, уни кузатиб борадиган тезкор ходим бириктириб қўйишларини сўрайман деб ваъда қилди.\nОрадан икки кун ўтгач, Полина Ильинична Любани ёшгина тезкор ходим билан таништирди, Володя унга хизмат ва уй телефони рақамларини берди, қизга кеч қайтгудек бўлса, қўнғироқ қилишини тайинлади.\nБир ойчалардан кейин байрам муносабати билан навбатдаги зиёфат йиғинига қилинган таклифни Люба рад эта олмади. Қиз ҳаяжон ва ташвиш исканжасида Володяга қўнғироқ қилиб, йиғин қаерда бўлишини хабар қилди. Володя кеч соат 11 да ўша қаҳвахонага етиб боришини айтди. Унинг эскироқ «Жигули» машинаси бор экан – ўшанда келди.\nЙўлда Володя қиздан нима учундир ўч олиши мумкин бўлган таниш-билишлари бор-йўқлигини суриштирди. Люба бунақа танишим йўқ деб қатъият билан айтди. Ана шунда тезкор ходим унга кўнглини очган, қўлини сўраган, аммо рад жавобини олган ошиқлари бўлган-бўлмаганлигини сўради. Люба уялинқираб ишда чилангар Коля деган севги изҳор қилмоқчи бўлганлигини, унга ёқтирмаслигини айтиб, қатъий жавоб берганлигини эслади.\nВолодя шу йигитга қизиқиб қолди. Қаерда яшашини, Люба қатнашган жамоавий зиёфатларда, одатда, кечроқ қайтиладиган йиғинларда бўлган-бўлмаганлигини суриштирди. Маълум бўлишича, Николай қўшни кўчада яшар экан. Корпоратив тадбирларда кам кўринар, аммо бошлиқнинг юбилейи зиёфатида бўлган экан. Шундай бўлса-да, ҳар бир йиғин-зиёфат қачон ва қаерда ўтказилишини табиийки, биларди. Бугунги зиёфатда Коля йўқ эди, лекин зиёфатдан хабардор эканлиги аниқ. Ана шунда Володя Любани автобус бекатидан уёғига бир ўзи боришини сўради, ўзи эса кўчанинг бошқа тарафидан кузатиб борадиган бўлди.\nЛюба рози бўлди ва ўша тор кўчасидан оҳиста юриб кетди. Қанча ҳаракат қилмасин, Володяни кўрмади. Аммо тез орада бошқалпоғини кўтариб бурканиб олган кимнингдир қорасини сезди, оғир қадам товушларини ҳам эшитди. Ўзини ҳар қанча совуққон тутмоқчи бўлса ҳам, юраги ҳаприқиб қиз югура кетди. Сал нарироқда нимагадир қоқилиб, узала йиқилди. Орқасидан таъқиб қилиб келаётган кимса етиб келиб, боши узра алланимани айлантира бошлади. Люба қўллари билан бошини ҳимоя қила олди, холос. Худди шу он «Тўхта, қўлларингни кўтар!» деган амирона буйруқ янгради. Ҳужумга ўтган кимсани кутилмаган бу ҳолат мўлжалдан адаштирди, унинг зарбаси Любанинг бошига эмас, елкасига тегиб ўтди. Володя эса ўша заҳоти жиноятчининг қўлларидан шартта тутиб, қорнига зарба берди. Кимса энгашгани ҳамони тезкор ходим унинг қўлларини орқасига буриб, қўлкишан тақди. Шундан кейин Любани ўрнидан тургазиб, уни тинчлантира бошлади.\nВолодя жиноятчи қўлкишан билан қочиб қолишидан қўрқиб, уни уйнинг девори яқинидаги металл устунга тушовлаб қўйди. Тезкор ходим ерда ётган жиноят қуролини кўтарди – бу газетага ўралган қирқма металл қувур экан.\nЎша кезлари уяли телефонлар бўлмагани сабабли, Володя Люба билан унинг уйига кўтарилди ва унинг квартирасидан телефон орқали тезкор гуруҳни чақиртирди. Володя ушланган кимсанинг ёнига қайтмоқчи бўлди, Люба бир ўзи уйда қолишдан қўрқиб, ундан бирга олиб боришни сўради. Кишанбанд кимсанинг ёнига боришгач, Люба унинг Николай эканлигини билди. Демак, тезкор ходим ўз тахминида янглишмабди.\nЕтиб келган тезкор гуруҳ ходимлари ҳужум қилган кимсани машинага чиқаришгач, жиноят содир бўлган жойни кўздан кечирдилар ва суратга олдилар. Володянинг рапортини тинглагач, Любадан қисқа-қисқа керакли нарсаларни сўрашди-да жабрланувчи қизга кўрсатув бериш учун эртага туман бўлимига боришни тайинлаб жўнаб кетишди.\nЛюба қўрқуви босилмагани учун ҳам, Володяни чойга таклиф этди. Бир оздан кейин қизнинг асабий титрашлари йўқолиб ўзига келгач, Володя эртага қўнғироқ қилишни ваъда қилиб, уйига жўнади.\nЖиноят устида қўлга олинган Николай, Люба рад жавоб бергани, илтифотсизлик қилгани учун боплаб ўч олмоқчи бўлганлигини тан олди. Аввалига қизни шунчаки қўрқитмоқчи бўлган, кейин эса жонини олиш, ёруғ дунёдан йўқ қилиш фикрига борган. Анави биринчи жабрдийда қизга ҳужум қилиб, янглишганлигини билгач, Любага бўлган ғазаби янада авж олган.\nНиколайнинг эътироф этиб айтган гапларини суд-биология экспертизаси ҳам тасдиқлади – металл қувурда ўлдирилган қизнинг қон излари топилди. Қирқма қувур ўралган газетада қотилнинг бармоқ излари бор эди. Суд Николайни айбдор деб топди ва унга ҳақли жазо тайинлади.\nЛюба эса ўша воқеадан кейин анча пайтгача ортида қадам товуши эшитилгудек бўлса, қўрқинчга тушиб юрди. Дарвоқе, ҳадемай доимий ҳамроҳ-посбонли бўлди: тезкор ходим билан тўйлари бўлиб бошлари қовушди...\nАдлия вазирлиги ҳузуридаги Республика суд-экспертиза марказининг давлат эксперти.


Nokia янги ҳамёнбоп Android-смартфонлари билан бозорга қайтади » Новости Узбекистана сегодня: nuz.uz\nНовости Узбекистана → Фан ва технология → Nokia янги ҳамёнбоп Android-смартфонлари билан бозорга қайтади\n05-10-2016 16:51 0 1252 Рейтинг1 Чоп этиш\nБенчмаркда Nokia D1C код номи остидаги смартфон ҳақида маълумотлар пайдо бўлди. Мазкур қурилма бир ядровий синовда 656 балл, кўп ядровий синовда эса 3120 балл тўплашга муваффақ бўлган. Манбага кўра, смартфонга 8-ядровий 64 бит'ли Qualcomm Snapdragon чипсети ўрнатилган.\nҚурилманинг оператив хотираси - 3 Гб. Маълум бўлишича, смартфон Android 7.0 Nougat бошқаруви остида ишлайди. Эслатиб ўтамиз, 2016 йилнинг май ойида Nokia ва HMD Global Oy (бу ҳам Финляндия компанияси) ўзаро шартнома имзолашган. Унга кўра, HMD Global Oy компанияси Nokia қурилмаларни ишлаб чиқаради. Афсонавий ишлаб чиқарувчи 2014 йилда ўз мобил бизнесини Microsoft'га сотган. Битимга кўра, Microsoft 2016 йилнинг охирига қадар Nokia бренди остида смартфонлар ишлаб чиқармайди.


Хоразмга кўпроқ сайёҳларни жалб қилишга 194 млрд. сўм йўналтирилади - www.Voydod.net\nХоразмга кўпроқ сайёҳларни жалб қилишга 194 млрд. сўм йўналтирилади\nХоразмда 2013-2015 йилларда туризмни ривожлантириш дастурига асосан умумий қиймати 194,7млрд. сўм бўлган 204 та лойиҳани амалга ошириш режалаштирилган.\n«Ўзбектуризм»компанияси матбуот хизматининг хабар беришича, 2013 йил оҳирига қадар вилоятда умумий қиймати 55,4 млрд. сўмликлойиҳаларни амалга ошириш кўзда тутилган. Жорий йилнинг 1 ноябрига қадар 33 та тадбирлар амалга оширилган.\nТуризмни ривожлантириш дастури доирасида Хоразм вилоятида 27 та янги меҳмонхонақад ростлайди. Айни дамда 3 та бино меҳмонхона учун реконструкция қилиняпти, 4 та мавжуд меҳмонхона эсамодернизация қилиняпти. Бунинг натижасида 2015 йилда вилоятдаги меҳмонхоналар сони 57 тага етади. Йилоҳиригача 4 янги меҳмонхона қуриб битказилади 2 таси модернизация қилинади. Бундан ташқари, вилоятда 10 та маданий меърос объектларини реставрация қилишга қарийб 3 млрдсарфланиши режалаштирилган.\nДастурнинг асосий мақсади вилоятга ташриф буюрадиганҳорижий ва маҳаллий сайёҳлар сонини оширишдан иборат.


ЎзА - “Ўзбектелеком“ интернетнинг ўтказувчанлиги кенгайтирилгани ҳақида маълум қилди\n30.11.2018 21:37 Чоп этиш версияси\nАхборот технологиялари ва коммуникацияларини ривожлантириш вазирлиги томонидан “Ўзбектелеком“ акциядорлик компанияси билан ҳамкорликда ташкил этган тадбирда мамлакатимизда телекоммуникациялар тармоғини ривожлантиришда иштирок этаётган вазирлик ва идоралар, маҳаллий мобиль операторлар ва интернет-провайдерлар, IT-компанияларнинг вакиллари иштирок этди.\nТадбирни очган ахборот технологиялари ва коммуникацияларини ривожлантириш вазирининг биринчи ўринбосари О.Умаров давлатимиз раҳбарининг интернетдан фойдаланиш нархларини пасайтириш, тармоққа уланиш тезлигини ошириш ва 2020 йилга қадар хизматлар сифатини МДҲ мамлакатлари даражасига етказиш юзасидан берган топшириғининг ижроси тўғрисида маълумот берди.\n“Ўзбектелеком“ АК ходимлари томонидан мавжуд инфратузилманинг тизимли таҳлили ўтказилди, сифатли ўзгаришларни амалга ошириш учун тегишли қарорлар қабул қилинди, техник ускуналарни тадрижий янгилаш бўйича батафсил режа ишлаб чиқилди ва ишга туширилди. Биринчи навбатда Халқаро пакетли коммутация маркази мажмуалари модернизация қилинди. Бунинг натижасида унинг умумий ўтказувчанлик қобилияти 10 баробар, яъни консолидация қилинган трафик бир сонияда 110 гигабитдан 1200 гигабитгача ошди.\nКомпания интернет хизматларнинг ҳудудий бозорини ривожлантириш мақсадида оператор ва провайдерлар учун интернет-каналга бўлган тариф нархини йил бошидагига нисбатан уч баробарга арзонлаштирди. Бунда, ўтказувчанлик қобилиятини 10 баробарга оширган ҳолда “Ўзбектелеком“ АК оператор ва провайдерларнинг барча талабномаларини чекловларсиз ва тўлиқ ҳажмда қондира олади. Таъкидлаш жоизки, ҳар бир оператор ва провайдер ўз хизматлари учун нархларни мустақил равишда белгилайди. Тезликка келсак, у муайян оператор ёки провайдернинг уланиш технологияси ва тармоқнинг техник имкониятига боғлиқ бўлади.\n2018 йил 1 декабрдан “Ўзбектелеком“ АК янги чекловсиз кафолатланган тариф режаларини жорий этмоқда. Ўзбекистонда биринчи бор тезлиги сониясига 2 мегабит бўлган чекловсиз кафолатланган интернетдан фойдаланиш нархи ойига 88 минг сўм этиб белгиланди, бу аввалги айнан шундай тариф режасидан 2 баробар арзон. Бундан ташқари, энди тариф режаларида “...гача“ деган белги йўқ, бу эса танланган тариф режаси бўйича тезлик кафолатланган бўлишини англатади.\nКомпания IT соҳасини ривожлантириш ва мамлакат ҳудудининг телекоммуникация тармоғи билан қопланишини кенгайтириш ниятида. Масалан, 2025 йилга қадар 220 минг километр оптик кабель ўтказиш режалаштирилмоқда. Бундан ташқари, 2019 йилдан компания ADSL тармоқларини ривожлантиришни тўхтатади ҳамда барча кучларини тармоқни FTT технологияси бўйича ривожлантиришга йўналтиради, бу эса интернет хизматларининг сифатига ижобий таъсир кўрсатади.\n“Ўзбектелеком“ АК лойиҳаларининг амалга ошиши қисқа муддатда мамлакатнинг телекоммуникация тармоқларини мисли тармоқлардан оптик тармоқларга ўтказиш имконини беради ҳамда мамлакатимизнинг барча ҳудудлари учун кенг полосали интернетдан фойдаланишни таъминлайди. Ўз навбатида, маълумотлар узатишнинг магистрал ва мультисервис тармоқларининг кенгайтирилиши интернетга уланиш нархини пасайтириш ва уланиш тезлигини ошириш бўйича ишларни давом эттиришга имконият яратади.


Леже-Мари Дешан (1716-1774) — www.ziyouz.uz\nБош саҳифа ҲикматномаМумтоз файласуфлар ҳикматиЛеже-Мари Дешан (1716-1774)\nФаранг файласуфи Дешан Франциянинг Ренн (Бретань) шаҳрида кичик амалдор оиласида дунёга келди. У 17 ёшидан бошлаб ҳаётини Монтрай-Белле ибодатхонасида ўтказган.\nДешан ўта кузатувчанлиги, ўткир ақли ва бениҳоя ҳурфикрлиги билан бошқалардан ажралиб турган. У «Ҳамма нарса», «Бир бутун», «Ҳеч нарса» деган тушунчалар устида бош қотирган биринчи файласуф эди.\nДешаннинг айниқса, «Ҳеч нарса» ҳақидаги қарашлари кўп баҳсларга сабаб бўлган. «Ҳеч нарса» нима эканлиги ҳақида ҳатто оддий тушунчанинг ўзи йўқ», — деган эътирозга жавобан Дешан комил ишонч билан шундай дейди: «Агар биз бу сўз ҳақида тушунчага эга бўлмаганимизда ундан фойдаланмас эдик. «Ҳеч нарса» доимо у ёки бу буюм, идишда суюқлик, ҳамёнда пул, хонада жиҳозларнинг йўқлигини билдиради».\nДешан ўзининг тарихий вазифасини яхши англар ва буни яширмасди. «Хулосаларимнинг айрим қисмини, — деб ёзганди у, — ҳамма ердан, бошқа қисмини фақат баъзи файласуфлардан топиш мумкин. Учинчи қисмини эса ҳеч қаердан топиб бўлмайди».\nМонтрей-Белле ибодатхонасидан узоқ бўлмаган жойда эътиборли аслзодалардан маркиз Марк-Рене де Вуайе д’ Арженсоннинг ер-мулки жойлашган бўлиб, унинг саройда катта нуфузга эга отаси қомусий олимларга ҳомийлик қиларди.\nФалсафага меҳр қўйган маркиз де Вуайе кўпчилик телба деб ҳисоблайдиган роҳиб Дешаннинг фикрлари билан қизиқиб қолади ва уни ўз ҳомийлигига олади. Де Вуайе ўз қўрғонида Дешан таълимоти билан таништирувчи тўгарак ташкил этади. Дешаннинг қуйидаги асарлари маълум: «Аср руҳи ҳақида мактуб» (1769 йил), «Тафаккур овози: саволлар ва жавоблар» (1770 йил), «Ҳақиқат ёки ҳақиқий тизим».\nШуниси аниқки, Ҳамма нарса ва Ҳеч нарсанинг моҳияти аслида бир эканлиги ҳақида менгача ҳеч ким ўйлаб кўрмаган, ёзмаган, гапирмаган.\nҲақиқат – аслида дунёдаги энг оддий нарса. Аммо жамиятдаги тартиб-қоидалар ножўя йўналишда ривожланаётгани сабабли ҳақиқатдан жуда узоқ бўлган ҳақиқатни очиш учун кўп йиллар давомида фикрлаш, бош қотиришга тўғри келди…\nУзоқ вақт давомида мен мавжуд Бутунликни, Интиҳони ўрганибман-у, аммо Ҳамма нарса ва Чексизлик ҳам мавжудлигини сезмай қолибман.\nТабиатда ҳеч нарса аввалдан белгиланмаган ва кўрилмаган бўлса, унда амалга ошмай турган ҳамма нарса тасодиф, амалга ошгани эса зарурият мевасидир (Дешанга қадар ҳеч ким бундай нуқтаи назарни илгари сурган эмас).\nҲамма нарса бири иккинчисидан келиб чиқади, бири-иккинчисига қайтади…\nАқл-идрок туйғуларсиз мавжуд бўлолмайди. Аммо туйғулар алоҳида ҳолда ақл-идрокни ташкил этолмайди. Ақл-идрок туйғулар бирлиги ва уйғунлигидир. Шу боис ҳар бир алоҳида олинган туйғулардан келиб чиқиб хулоса чиқариш умумий нарсалар ҳақида қисмлар асосида бир тўхтамга келиш демакдир. Бундай хулоса бемаъни хулосадир. Чунки бу қисмлар барча қисмлар биргаликда олинганда келиб чиқадиган умумий хулосага нисбатан бутунлай бошқача табиатга эга бўлиши мумкин.\nИжодкор ва ижод айни бир нарсанинг ўзидир. Бир бутун нарса ўз қисмлари ёрдамида мавжуд бўлганидек, қисмлар ҳам ана шу бир бутунлик асосида яшайди.\nҚарама-қарши томоннинг бири иккинчисининг инкори эмас, балки энг кичик тасдиғидир.\nСабаб ва оқибат – мазмуни бошқа тушунча билан муносабатдагина очиладиган, фақат бири бошқасидан келиб чиқиб мавжуд бўла оладиган икки тушунча. Ўғилнинг сабабчиси – ота, ўғли туфайлигина «ота» деган номга эришган. Агар ўғли бўлмаганда у ҳам ота бўлмасди. Ўғил шунинг учун ўғилки, унинг отаси бор. Ота шунинг учун отаки, унинг ўғли бор.\n← Аввалги Аввалги Григорий Саввич Сковорода (1722-1794)\nКейинги → Кейинги: Вовенарг Люк де Клапье (1715-1747)


Таиланд аҳолисининг 4,6 фоизи Ислом динига эътиқод қилади. Ислом дини Таиландга араб ва форс савдогарлари сабабли кириб келган. Наратхиват, Яла, Паттани ва Сатун шаҳарларида аксарият мусулмонлар яшайди. Улар жами мусулмон аҳолининг 82 фоизини ташкил этади. Таиландда жами 3494 та масжид расмий рўйхатдан ўтказилган. Шундан 170 га яқини мамлакат пойтахти Бангкок шаҳрида, Шарқий вилоятларида 117 та, юқори жанубий қисмида эса 699 та, жанубий қисмида энг кўп 2257 та масжид жойлашган. Ушбу масжидларнинг аксарияти маҳаллий аҳоли томонидан ҳашар йўли билан қурилган. Яна янги масжид ҳамда мадрасалар қурилмоқда.\nТаиландаги мусулмонларнинг аксариятини Эрон, Хитой, Покистон, Бангладеш ва Бирма каби давлатлардан келганлар ташкил этади. Ислом динининг ижтимоий тенглик тамойили ушбу динга эргашувчиларнинг сони орттишига сабаб бўлмоқда.\nТаиланд мусулмонлари суннийликнинг ҳанафий мазҳабида. Мамлакатнинг марказий ва шарқий қисмларида Ислом илмларидан сабоқ берувчи мактаблар бор. Ўқувчилар масжидлар қошидаги мадрасаларда амалиёт ўташ учун юбориладилар. Мадрасага 14 ёшдан қабул қилинади. Дарс машғулотларида Қуръон илмлари, араб ва малай тиллари ҳамда Исломдаги ибодатларни чуқур ўрганишади. Мадрасада ўрта ва олий маълумотли талабалар тайёрланади. Жами 395 та диний таълим муассасалари мавжуд. Таиланд “Naradiwas” университети қошида Ислом тадқиқотлари академияси фаолият юритади.\nТаиландда 150 га яқин мусулмонлар жамияти ва хайрия ташкилотлари фаолият юритади. Давлат қонунларига кўра, мамлакатдаги ҳар бир фуқаро эътиқод эркинлигига эга. 26 та Исломий банкларнинг турли бўлимлари аҳолига хизмат кўрсатиб келмоқда.\nМусулмонлар идораси аҳоли диний эҳтиёжлари ва у билан боғлиқ масалаларни ҳал этувчи марказий ташкилот ҳисобланади. Идорага Шайхул Ислом раҳбарлик қилади. Шунингдек, давлат хизматчиси сифатида шариат кўрсатмалари асосида фуқаролик масалалари билан шуғулланувчи қози лавозими ҳам жорий этилган.\nКўплаб сайёҳларни ўзига жалб этувчи, мамлакатдаги энг муҳташам “Дорул ибодат” жоме масжиди 1943 йилда барпо этилган. Дастлаб ёғочдан қурилган музкур масжид 2006 йил тўрт қаватли қилиб қайта қурилди. Ҳар бир масжид ҳузурида Ислом бошқаруви қўмитаси фаолият юритади. Унга масжид имоми, муаззин ҳамда аҳоли орасидан 12 та киши аъзо бўлиб, улар масжид фаолияти учун жавобгардирлар.\nМамлакатда Қуръон ҳофизларига юксак эътибор қаратилади. Қуръон ойи – Рамазон ойида мусулмонлар миннатдорчилик ва хурсандчилик маъносида қориларни елкаларида олиб юрадилар. Шаъбон ойида қорилар Қуръондан имтиҳон топширишади ва натижалари Рамазон ойида эълон қилинади. Имтиҳондан ижобий ўтганлар Рамазон ойида масжидда Қуръони карим хатмига ўтиш имконига эга бўладилар. Таиландлик мусулмонлар Рамазон ойининг биринчи куни муборак ой ташрифи муносабати билан бирор жонлиқ, унга қодир бўлмаганлар қуш сўядилар.\n4270 марта ўқилди\nДругие материалы в этой категории: « Тавба нажот арқони\tКосмосдан ернинг кўринмас қалқони топилди »


Бизнес режа – намунаси, таёрлаш – Пазанда.Уз / Pazanda.uz\nГлавная / Иқтисодиёт / Бизнес режа – намунаси, таёрлаш\nBarno Mir 07.07.2021\tИқтисодиёт Comments Off on Бизнес режа – намунаси, таёрлаш 254 Показы\nМалумки, тадбиркорлик фаолияти юритишнинг муҳим омилларидан бири бизнес ишини режалаштиришдир. Пукҳта ва пишиқ тузилган бизнес-режа нафақат кредит ресурсларидан фойдаланиш имкониятини яратади, балки бизнеснинг барқарорлигини кафолатлайди.\nБизнес-режанинг уч вазифаси\nБизнес-режа ўз моҳиятига кўра, уч муҳим вазифани бажаради. Биринчидан, коркҳона, фирма ва компаниянинг, шу билан бирга, жамоа азоларининг асосий мақсад ва вазифаларини белгилаб беради. Иккинчидан, ҳисоб-китоблар, сарф ва кҳаражатлар, бизнесни ташкил қилиш ва юритишнинг асосий йўналишлари белгиланган ғоя ёки бирламчи лойиҳанинг амалий ҳаракат дастури шаклига келтирилганҳужжат. Учинчидан, бизнес-режа молиялаштириш, кредит ресурсларидан фойдаланиш, шунингдек, сармоядор шерикларни ҳамкорликка жалб етиш.\nАсослантирилган, мақсадли бизнес-режа тузиш муайян вақт ва маблағ талаб қилади. Чунки ушбу жараён бир нечта босқичларни ўз ичига олиб, молиявий ҳисоб-китоб фаолиятини, бундан ташқари, иқтисодий, сосиологик таҳлиллар, маркетинг ва стратегик моделлаштириш каби бошқа ҳаракатларни ҳам талаб қилади. СҲу туфайли бизнес-режа тузиш учун икҳтисослашган консалтинг компаниялари ёки мустақил консултантларга мурожаат қилиш лозим.\nРежа тузиш кҳизмати наркҳлари\nБуюртма асосида бизнес-режа тузиш лойиҳанинг мураккаблик даражасига қараб 200 минг сўмдан бир неча миллион сўмгача туриши мумкин. Такидлаш керакки, сизда туғилган ғояни ҳеч ким сизчалик якҳши билмайди. СҲу сабабли бизнес-режа тузиш жараёнида ўзингиз бевосита иштирок етишингиз мақсадга мувофиқ бўлади.\nТажрибали мутакҳассисларнинг билдирган фикрига кўра, бизнес-режа қатор саволларга жавоб бериши лозим.\n• бизнес-режа бошланғич ғоя ва лойиҳасининг ўзига кҳослиги нимада;\n• унда кўзда тутилган маҳсулот ёки кҳизматга еҳтиёж сезган ва истемолчилар пул тўлашга тайёрми-йўқми;\n• ишни бошлаш учун (бошланғич) ва ривожлантириш учун (истиқболда) қанча маблағ керак бўлади;\n• ушбу бизнеснинг кенгайиши ва ривожланиш имкониятлари қанақа;\n• бизнес жараёнида қандай обектив ва субектив қийинчиликлар туғилиши мумкин;\n• ушбу қийинчиликларни енгишнинг имкониялари қай даражада;\n• бозордаги вазият: рақобатчилар, ҳамкорлар, шериклар тасири қай даражада;\n• жамоа азолари, мутакҳассисларни жалб қилиш имконияти қандай?\nСҲунингдек, бизнес-режага барча даромад манбалари ва кҳаражатлар, коркҳона қанча ва қачон фойда келтира бошлаши кутилмоқда каби ҳисоб-китобларни ўз ичига олган бўлимларни киритиш лозим.\nКҳўш, сиз агар бизнес-режани ўзингиз тузмоқчи бўлсангиз – унда нималар акс етиши лозимлиги кҳусусида тўкҳталамиз.\nБош саҳифа, мундарижа, ҳажм\nЕнг асосийсидан бошланг: компаниянинг номи, манзили, барча тасисчиларнинг телефон рақами ва алоқа манзиллари, шунингдек, бутун ҳужжат бўйича мундарижани тузиб чиқинг. Бизнес-режанинг умумийҳажми барча иловалар билан бирга 30-40 бетдан ошмаслиги керак.\nЎз маҳсулот ёки кҳизматингизни кимга сотишингиз ва нима сабабдан ушбу гуруҳ сиз учун қизиқарли еканлигини тушунтириб беринг. Бунда бир неча муҳим саволларга жавоб бериш керак. Масалан: бозордаги талабнинг ҳажми қандай, у қанчалик тез ўсмоқда, ўсиш имкониятлари ва қандай бўлажак кҳавфлар мавжуд, сиз уларни қандай бартараф қилмоқчисиз?\nБу бўлим барча даромад манбаларини (маҳсулот ёки кҳизматни сотиш) ва компания кҳаражатлари таркибини (иш ҳақи фонди, ижара, експлуатасион кҳаражатлар) батафсил тавсифлаб бериши керак. Барча даромад ва кҳаражатларни кўрсатганингизга амин бўлинг. Бундан ташқари, асосий етказиб берувчи ва кҳаридорларни ҳам кўрсатинг. Ҳақиқатда, бу бўлим бўлажак фирманинг ишлаб чиқариш режаси ҳисобланади.\nМолиявий кўрсаткичлар ва прогнозлар\nАгарда коркҳонангиз ишлаётган бўлса, йиллик фойда ва зарарлар, баланс ҳисоботи ва пул маблағларининг ҳаракатлари ҳақида бир йиллик ҳисоботни, шунингдек, илк сармоялар қанча тез ўзини оқлаши кўрсатилган таҳлилни ҳам илова қилинг.\nМаблағлар манбаи ва улардан фойдаланиш\nАгар сиз сармоядорлардан маблағ олишни режалаштираётган бўлсангиз, улар албатта, маблағлардан қандай фойдаланишни режалаштираётганлигингизни билишни исташади. Бу бўлимда ишни йўлга қўйиш учун кетадиган кҳаражатлар: офис ва иш кҳоналари, янги ускуна сотиб олиш, компания логотипи дизайни ва ҳоказоларни кўрсатиш лозим. Кўпчилик тадбиркорлар янги бизнесни бошлаш қийматига етарлича баҳо беришмайди. СҲу сабабли сармоядорларга мурожаат қилишдан илгари буларнинг барини ҳисоблаб чиқинг.\nБизнес-режа фақат коркҳона асосларини тасвирлаб беради, кҳолос. СҲу сабабли бизнес-режа окҳирида барча керакли ҳужжатларни илова қилиш зарур. Буларга резюмелар, кредитни тўлашга қодирлик ҳақида малумотлар, иш самарасини ошириб бориш режаси, маҳсулот ва кҳизматлар бозорининг батафсил таҳлили, кҳўжалик ва бошқа шартномалар нускҳалари, шу жумладан, ижара ҳақида, бўлажак мижозлардан кафолат кҳатлари, патент ва товар белгисининг рўйкҳатдан ўтганлиги ҳақида гувоҳнома, кҳамкорлик келишувлари, фирманинг рўйкҳатдан ўтганлиги ҳақидаги гувоҳнома киради.\nБизнес-режада нималар бўлмаслиги керак?\n– мавжуд маҳсулот ва кҳизматлар тавсифи.\n– аслида жамоага кирмайдиган “бошқарув жамоаси азолари”.\n– “рақобат йўқ”, “ўкҳшаши йўқ маҳсулот (кҳизмат)”, “улкан бозор”, “амалга ошириш осон” каби иборалар.\n– ғоянгизни ҳар қандай ҳолатда ва баҳода сотиб олиш мумкинлиги ҳақида режалар.\n– асосчилар, бошқарув кенгаши азолари ҳақида сокҳта таржимаи ҳол ва малумотлар.\n– молиялаштиришга вада берилган ёки муҳокама қилинмоқда каби иборалар.\n– фақат йиллар бўйича кўрсатилган молиявий прогнозлар.\n– бозорнинг етарлича чуқур бўлмаган такҳминий таҳлили.\n– чамалаб ҳисобланган операсион кҳаражатлар.\n– чексиз даражада юқорига қараб кетган фойдалар ҳақидаги режалар.\n– ишончлилиги етарли текширилмаган ҳамкорлар.\nПред. ЎЗБЕКИСТОН РЕСПУБЛИКАСИНИНГ МЕҲНАТ КОДЕКСИ\nСледующая Соч тўкилиши – сабаблари, ва олдини олиш\nКўкракни катталаштириш — машқлар\nБуйрак шамоллашини даволаш\nТушда бола кўрса – Туш табири\nМаззали таомлар тайёрлаш ресепти\nЛагмон тайёрлаш ретсепти


02:17 / 01.06.2019 | Ясина | 614\nАссалому алайкум! Онам ва қизимни 1 йил олдин онам рўза эканлар, ўша куни рамазон ойида лўли миллатига мансуб куёв қайнотасининг ласетти автомашинасида уриб юборган. Машина эгаси пулдор бой инсон, лўли. Катта мехпурушт экан. Онам пенсионер. Қизим мактаб ўқувчиси. Қизим ва ўғлимни онам боқиб қарашади. Мен турмушга чиқиб кетганман. Синглим ва мендан бошқа фарзандлари йўқ. Автоҳалокатдан кейин касалхонада 9 кунгина ёрдам берди холос, урган инсон. Онам 3 ой касалхонада даволандилар. Катта ва кичик операциялар ўтказдилар. Қизим қийинчилик билан оёққа турди, лекин улардан ёрдам бўлмади. Қизим 40 кун ётди касалхонада. Судга бердик пулдан ёрдам берсин деб. Суд ҳукми зарарни қоплаш, етказган шикастига деб 15 миллион пул чиқарди. Пулдан дарак йўқ. Яна қайта бердик. 3 миллион чиқарди суд. Ҳозиргача онам даволандилар ва яна даволанишлари керак. Ётган пайтларида касалхонада ҳар куни пул кетди. Улар ёрдам бермади. Қўллари яхши ишламай қолди, карахт. 1 йил деганда МИБ ходимлари беш юз минг сўм ундирибди. Онамни урган инсон смс жўнатибди “рўзагача бормагин” деб қарғабди пул берганига. Онам “бекор оляпман шекилли” деб ўйланяптилар. Пулни олишимиз нотўғрими?\n- Ва алайкум ассалом! Онангиз мазлума ҳисобланади, қайси аъзоси ишламаган бўлса ёки зарар етган бўлса ўша аъзоларининг бадалини тўлатиб олишига Аллоҳнинг наздида ҳам ҳаққи бор. "Кифоя" китобидан қуйидагича келган:\nБурунга, эркаклик аъзосининг учига, ақлга, ҳис қилиш аъзоларидан бирига, тилга – кўп ҳарфларнинг тўғри талаффузини ман этадиган қилиб ва соқол ҳамда сочга қайта ўсмайдиган қилиб талафот етказилганда, тўлиқ дия тўланади.\n«Ҳис қилиш аъзолари» деганда кўриш, эшитиш, таъм билиш, ҳидлаш ва ушлаб кўришлар қасд қилинган.\nАгар жиноят инсоннинг камолот сифатларидан бирига талафот етказган бўлса, инсоннинг жонига тенг кўрилиши оқибатида юқоридаги ҳукм қабул қилинган.\nАлбатта, бу ҳукм Расулуллоҳ соллаллоҳу алайҳи васалламдан қилинган ривоятдан олинган:\nعَنْ عَمْرِو بْنِ حَزْمٍ، عَنْ أَبِيهِ، عَنْ جَدِّهِ: وَفِي كِتَابِ النَّبِيِّ إِلَى أَهْلِ الْيَمَنِ: «أَنَّ مَنِ اعْتَبَطَ مُؤْمِنًا عَنْ بَيِّنَةٍ، فَإِنَّهُ قَوَدٌ، إِلَّا أَنْ يَرْضَى أَوْلِيَاءُ الْمَقْتُولِ، وَأَنَّ فِي النَّفْسِ الدِّيَةَ مِائَةً مِنَ الْإِبِلِ، وَفِي الْأَنْفِ إِذَا أُوعِبَ جَدْعُهُ الدِّيَةُ، وَفِي اللِّسَانِ الدِّيَةُ، وَفِي الشَّفَتَيْنِ الدِّيَةُ، وَفِي الْبَيْضَتَيْنِ الدِّيَةُ، وَفِي الذَّكَرِ الدِّيَةُ، وَفِي الصُّلْبِ الدِّيَةُ، وَفِي الْعَيْنَيْنِ الدِّيَةُ، وَفِي الرِّجْلِ الْوَاحِدَةِ نِصْفُ الدِّيَةِ، وَفِي الْمَأْمُومَةِ ثُلُثُ الدِّيَةِ، وَفِي الْجَائِفَةِ ثُلُثُ الدِّيَةِ، وَفِي الْمُنَقِّلَةِ خَمْسَ عَشْرَةَ مِنَ الْإِبِلِ، وَفِي كُلِّ أُصْبُعٍ مِنْ أَصَابِعِ الْيَدِ وَالرِّجْلِ عَشْرٌ مِنَ الْإِبِلِ، وَفِي السِّنِّ خَمْسٌ، وَفِي الْمُوضِحَةِ خَمْسٌ، وَأَنَّ الرَّجُلَ يُقْتَلُ بِالْمَرْأَةِ، وَعَلَى أَهْلِ الذَّهَبِ أَلْفُ دِينَارٍ». رَوَاهُ النَّسَائِيُّ وَصَاحِبَاهُ\nАмр ибн Ҳазмдан, у отасидан, у бобосидан ривоят қилинади:\n«Набий соллаллоҳу алайҳи васалламнинг аҳли Яманга юборган мактубларида:\n«Ким бир мўминни қасддан ўлдирса ва бу собит бўлса, албатта, у ўлимга ҳайдаб борилади. Магар, ўлдирилганнинг валийлари рози бўлсалар, ҳайдалмайди. Албатта, бир жон учун хун юзта туядир. Бурунда, агар у таг-туги билан кўчирилган бўлса, тўлиқ хун, тилда тўлиқ хун, икки лаб, икки мояк ва закарда ҳам тўлиқ хун. Сулбда ҳам хун. Икки кўзга ҳам тўлиқ хун. Бир оёқда ярим хун. Бош мия қобиғигача ёрилганда учдан бир хун. Қорин, бош ва орқа томон бўшлиқлари ёрилганда учдан бир хун. Суяккача тери шилиб қўйилганда ўн бешта туя. Қўл ва оёқнинг ҳар бир бармоғига ўнтадан туя. Тишда бешта. Айбдор аъзоларда бешта. Аёл кишини ўлдирган эркак ҳам ўлдирилади. Олтин эгалари хунга минг динор берадилар», дейилган эди».\nНасоий ва унинг икки соҳиби ривоят қилишган.\nТакрорни четлаб ўтиш мақсадида аввал ўрганилмаган масалаларга қисман тўхталиб ўтамиз:\n1. Пайғамбаримиз соллаллоҳу алайҳи васаллам Яманга ўхшаш баъзи юртларга шариатнинг маълум ҳукмларини баён қилувчи мактублар юборган эканлар.\n2. «Сулбда» дегани, умуртқа поғонасида дегани. Яъни биров иккинчи шахснинг умуртқа поғонасини синдириб қўйган бўлса, бутун бошли кишини ўлдиргандек хун тўлайди.\n3. Биров иккинчи шахснинг икки кўзини ишдан чиқарса, тўлиқ хун тўлайди.\n4. Бировнинг гўштини суягидан ажратиб, суяк устидага парданинг шилинишига сабаб бўлса, хунига ўн бешта туя бериши шарт бўлади.\n5. Бировнинг айбдор аъзоларига зарар етказган, мисол учун, кўрмайдиган кўзни ўйиб олган, қурт еган тишни уриб туширган ёки шол қўлни кесган киши хунга бешта туя беради.\n6. Бир эркак аёл кишини қасддан ўлдирган бўлса, уни ҳам қасос тариқасида ўлдирилади.\n7. Бировнинг тилини ишдан чиқарган одам ҳам бир одамни ўлдирган каби тўлиқ хун тўлайди.\n8. Бировнинг икки лабини ишдан чиқарган ҳам тўлиқ хун тўлайди.\n9. Эркак кишининг икки тухумини ёки закари(жинсий олати)ни ишдан чиқарган одам ҳам тўлиқ хун тўлайди.\nХудди шунингдек, баданда иккитадан бўладиган аъзоларда тўлиқ ва улардан бирида ярим дия тўланади.\nИкки кўзнинг қовоқларига тўлиқ дия ва биттасиникига тўртдан бири.\nҲар бир бармоққа ўндан бири.\nБош бармоқдан бошқасининг ҳар бўғинига учдан бири.\nБош бармоқникига ва ҳар бир тишга ярми.\nЗарба туфайли манфаатсиз бўлиб қолган ҳар бир аъзога ўша аъзонинг тўлиқ дияси берилади. Валлоҳу аълам!\nАввалги гуноҳларни эсга солишса\nОмонат узук ҳақида


Шаҳзодалар Гарри ва Уильям шаҳзода Филиппнинг дафн маросимида жанжаллашган — ОАВ | Qalampir.uz\nШаҳзодалар Гарри ва Уильям шаҳзода Филиппнинг дафн маросимида жанжаллашган — ОАВ\nОлам\t29 Июнь 2021 16:48 3520\nҚироллик инсайдери, британиялик тарихчи ва биограф Роберт Лейсининг маълум қилишича, шаҳзода Уильям укаси шаҳзода Гаррининг рафиқаси Меган Марклни ёқтирмайди. Шу сабабли у укаси билан Британия қироличаси Елизавета II нинг турмуш ўртоғи Филиппнинг дафн маросимида ҳам жанжаллашган. Бу ҳақда “Daily Mail” хабар бермоқда.\nЛейсининг сўзларига кўра, Уильям ва Гарри ўртасидаги низолар тахминан уч йил олдин бошланган, аммо Британия шаҳзодаларининг яқинлари Филиппнинг дафн маросимида уларнинг ярашишига умид қилган. Бироқ, ака-укалар маросим пайтида ўзларини яхши тутганига қарамай, улар ўртасидаги зиддият ташқарида давом этган.\n“Мана улар, ҳар доимгидек бир-бирларининг томоғини тишлашга тайёр”, деган жанжал гувоҳларидан бири Лейсига.\nИнсайдерга кўра, Уильям ва Гарри ўртасидаги жанжалга Меган Маркл айбдор.\nАввалроқ, Уильям Меган Марклни “ўғирликда” айблагани ҳақида хабар бергандик.\nКейинчалик, Уильям ва унинг рафиқаси Кейт Миддлтон шаҳзода Гарри ҳамда Меган Маркл билан учрашиш учун АҚШга махфий саёҳат қилишни режалаштираётгани маълум бўлганди.\nМаълумот ўрнида, ҳозирда шаҳзода Гарри рафиқаси ва икки фарзанди билан Санта-Барбара (АҚШ) шаҳрида яшайди. 2020 йилда Гарри ва унинг рафиқаси Меган Маркл қироллик оиласи билан келишган ҳолда “Зоти олийлари” унвонига ва SussexRoyal брендига бўлган ҳуқуқларидан маҳрум бўлиб, расмий қироллик вазифаларидан воз кечганликларини эълон қилганди.\n26 Май 22:29 48678\n27 Май 21:29 37516\n26 Май 20:06 33671\n27 Май 11:09 33275\n28 Май 15:57 27444


[b]Саёхат учун скидкалар қилиб берадиган мўъжизавий харом пирамида бизнесини таклиф қилишя...\n23:05:14, 21 Oct 2019\nСаёхат учун скидкалар қилиб берадиган мўъжизавий харом пирамида бизнесини таклиф қилишяпти.\nОлдиндан 50 - 1200$ доллар тўларкансиз.\nКейин яна шунақа ахмоқларни изларкансиз.\nКейин ўша ахмоқларни дўпписини сизга кийдиришаркан.\nСиз скидка олдим деб ўйларкансиз.\nИшга кириш учун олдиндан пул сўрашяптими - аферани биринчи аломати.\nХатто гигант Гуглга ишга киришга пул сўрашмайди!\nЭнг зўр таом - ўз пулинга олинган таом.\nБир бирини кийдириш "Гербалайф" компаниясидан бошланганди.\nПирамида учидагилар миллионер.\nПастдагилар сталбама сталба эълон ёпиштириб юришади.\nЗўр иш бор, миллионер бўлиб кетасан.\nШу мўжизавий дорини 50$ га олсанг.\nПирамида бизнесини тушунтириб бераман.\n1. Энг арзон хом ашё танланади.\nМасалан денгиз коралларини кукуни ёки ганодерма.\nКомпанияга упаковкаси билан 2$ га айланади.\nКураторларга 20$ дан тарқатилади.\nКураторлар оёғи остидагиларга 25$ дан тарқатади.\nОёқ остидагилар бошқа оёқ остидагиларга 32$ дан тарқатади.\nХуллас пирамидани тагида, сиз ахмоқ бўлиб корал кукунини ёки ганодерма махсулотини 140$ долларга оласиз.\nКейин ақли расо доктор айтади:\n- Кукундан бир тийинлик фойда йўқ, сизни кийишибди дейди.\nОшқозонингизни ахлат билан тўлдирганингиз билан табриклайман!\nАферани иккинчи аломати:\nОғизни кўпиртириб ўша дори, ёки ўша компания мақтанилади.\nТипа энг идеал дори ва энг идеал даромад ва энг идеал компания.\nХодимларни Тайлантда юрган кўрсатилади.\nОдамларни алдаб бой бўлганидан кейин!\nЭнг яхши медецина - суннатга эргашиш.\nЭнг яхши даромад - ёлғон аралашмаган ва бировни алдаб, ишга опкириб, уни пулини олиб, бола чақасини боқмаган иш.\nКўп даромадли бизнес бегонага тарқатилмайди!\nҒирт бегона одам, сизга раво кўрдим деса, билинг, ғирт ёлғон.\nЯхши бизнесга қаримдошларни тиқиб қўйишади.\nБегона нега керак?\nСоққасини шилиб олиш учун!\nДўстингдан пул сўрасанг бермайдику, ғирт бегона зўр соққали ишни сенга раво кўрадими ?\nИкки соат қизиқтириб, охири пул сўрадими?\nКетига тепиб хайданг!\nЎша пулда уни доляси бўлмаса, сизга вақт сарфламайди муттахам.\nМен буларни ёзишимдан максад нима?\nИнсонларни харом нарса хакида огохлантириш.\nХеч кайси компанияда шахсий адоватим хам йук, бировни бизнесига аралашмокчи хам эмасман!\nmanba: @biznes_maktabi [tg]\n217 kun 23 soat 21 daqiqa 22 soniyadan keyin yozdi:\n📩 «SMS» Фитна\n«...агар бу хабарни бешта одамга юборсангиз мўъжиза содир бўлади, юбормасангиз балога дучор бўласиз.»\nОхирги пайтлар интернет оламида, ижтимоий тармоқларда шунақа СМСлар кўпайиб кетди. “Содда” кишилар дарҳол бунга ишониб, СМС тарқатишга тушиб кетишади. Бу иймон сустлигининг ва илмсизликнинг оқибатидир...\nАллоҳ таолога иймон келтирган ва таваккал қилган киши ҳеч қачон унинг тақдирини аллақандай бир СМС ўзгартиришига ишонмайди. Бу Ислом душманларининг бир фитнаси бўлиб, улар бундай СМСларга Аллоҳнинг, пайғамбарларнинг номларини, диний ибораларни қўшиб юборадилар. Албатта, бу ёлғон СМСлар ҳеч нарсани ўзгартирмайди, аммо, энди шунга ишонган “содда” кишиларнинг қалбида Аллоҳга, пайғамбарларга, динга нисбатан шубҳа пайдо бўлади, “ахир ваъда қилинган нарса содир бўлмади-ку?” деб иккилана бошлайди, иймони сусайиб кетаверади...\nАзизлар, кўп содда бўлмайлик, бундай СМСларга ишонмайлик ва уларни тарқатмайлик, ўзимиз истамаган ҳолда дин душманларига кўмакчи бўлмайлик.Барибир тақдиримизда ёзилганидан бошқаси бўлмайди!\nРасулуллоҳ соллаллоҳу алайҳи васаллам айтганларки: «Ким менинг номимдан қасддан ёлғон гапирса, ўзига дўзахдан жой ҳозирлаб олаверсин» (Бухорий ривояти).\nШундай экан, бундай хабарларни тарқатишни бас қилайлик. Ёлғон хабарлар тарқатиб, ўшалардан бўлиб қолмайлик.\nШу тўрт қатор гапни тарқатаман деб, ўзини нақадар даҳшатли азобларга дучор қилаётган бу гумроҳларга шу гап кифоя қилармикин? Буниси бизга қоронғу. Аммо умид қиламизки, буни билмаган бўлишса, энди билиб, кўзлари очилар. Биз уларни дуоибад қилмаймиз, балки уларга инсоф тилаймиз, токи бу дунёда тавба қилишга улгуриб қолишсин.\nАзизлар динимизни ҳар хил таг-туби номаълум, чаласавод саҳифалардан ёки гуруҳма-гуруҳ айланиб юрадиган турли варақалардаги матнлардан эмас ишончли манбалардан ўрганайлик.\nДўстларингизга ҳам эслатиб қўйинг!\n📙 Муслим кундалиги ✍\nманба: @iMusulman telegram kanali\nOnlayn: 28 (2/26)


“ЭНТОМЕКТИН” ПРЕПАРАТИ ЎРГИМЧАККАНАНИ НОБУД ҚИЛДИ | Ифода - Биргаликда етиштирамиз\n“ЭНТОМЕКТИН” ПРЕПАРАТИ ЎРГИМЧАККАНАНИ НОБУД ҚИЛДИ\nНашир қилинган сана: 02.08.2021\nИюль ойида пахта далаларига хавфли сўрувчи зараркунанда – ўргимчаккана хавф солишни бошлайди. Ёз ўртасида дала атрофидаги бегона ўт ва тутқаторларда ривожланган каналар ғўза пайкалларига кўчиб ўта бошлайди. Одатда ушбу зараркунанда шамол ёрдамида, ўргимчак иплари воситасида, шунингдек иш қуроллари ва техника воситалари орқали тарқалади. Ўргимчаккананинг дастлабки авлодлари бегона ўтларда, айниқса қўйпечакда ривожланади. Бегона ўтлар қуриб дағаллашгандан кейин ғўза ниҳолларига тухумини қўя бошлайди.\nНаманган вилоятининг Чуст туманидаги "Наргизабону Расулова" фермер хўжалиги ҳам бу йил шу муаммо билан тўқнаш келди. “Ifoda” компанияси агрономлари 12 гектар пахта майдонининг 3 гектарига ўргамчакканага қарши компаниямиз томонидан янги ишлаб чиқарилган Энтомектин препаратини гектарига 300 граммдан қўллашни тавсия этишди. Шунингдек, ушбу фермер хўжаликнинг 6 гектар пахта, 4 гектар ловия майдонларига баргидан озиклантириш учун гектарига 200 граммдан Зеребра агро препаратлари тажриба синов асосида қўлланилган.\nЯқинда пайта майдонлари қайта кўздан кечирилганда “Энтомектин” препарати яхши натижа кўрсатиб, ўргимчаккана нобуд бўлганлиги кузатилди. Зеребра агро қўлланилган майдондаги ғўза ва ловия экинларининг эса ривожи тезлашган, барг пластинкаси қалинлашиб, ранги тўқ яшил тусга кирган.


ТАВСИЯ ҚИЛАМИЗ: Жокович Парижда тўртта тарихий рекордни янгилади. Барча асосий ютуқлар унга тегишли - у теннис қироли! / Olamsport.com\n09 ноя 17:17\nТАВСИЯ ҚИЛАМИЗ: Жокович Парижда тўртта тарихий рекордни янгилади. Барча асосий ютуқлар унга тегишли - у теннис қироли!\nТеглар : Рафаэль НадальНовак ЖоковичРожер Федерер\nНовак Жокович Париж "Мастерс"идан сўнг яна бир нечта рекордни янгилади. Бугун мана шу рекордлар ҳақида гаплашамиз.\nУимблдондан кейин Новак Жокович ҳақиқатдан ҳам эркаклар тенниси тарихидаги энг буюк тенничси сифатида гавдаланди. US Open'да у барчасига нуқта қўйиши мумкин эди, бироқ Даниил Медведев уни мавсумдаги тўртинчи "Катта Дубулға" ва 21-чемпионликка бир қадам қолганда тўхтатди. Шунингдек, Медведев 52 йиллик рекордни такрорланишига ҳам йўл қўймади. Шундан сўнг, деярли икки ойлик танаффусга чиққан Новак ўтган ҳафта Париждаги турнирда кортга қайтди ва чемпионликни қўлга киритди. Бу билан у яна тўртта рекордни янгилади.\nТурнирдан сўнг Медведевдан Жоковичнинг ютуқлари Федерер ва Надальнинг рекордларига қараганда камроқ эътироф этилаётганини ҳис қиляпсизми, деб сўрашди. Даниил бу фикрга қўшилишини, аммо ҳозир сербиялик теннисчига кўпроқ ҳурмат кўрсатилаётганини ва унинг обрўси узоқ муддат кўтарилиб туришини таъкидлади.\n"Янги одамлар келади, улар фақат Википедиядаги натижаларни кўради ва у ерда Новак барча рекорларнинг эгаси эканлиги ёзилган бўлади. Шунда улар унинг ажойиб ишлар қилганини тушуна бошлайдилар", - деди россиялик теннисчи.\nУ бу мавсумда тахтда қолишини аллақачон кафолатлади. Жокович еттинчи марта йилни биринчи ўринда якунлайди. Бу эркаклар тенниси тарихидаги рекорд кўрсаткичдир. Бу натижани қайд этиши учун унга бор-йўғи 10 та рейтинг очколари ўйналадиган турнир керак бўлди. Бу ҳам тўлиқ бир мавсум (яъни 2020 йилни ҳисобга олмаганда) учун рекорддир. 2013 йилда Рафаэль Надальга 13 та турнир етарли бўлган эди.\nНовак ўзининг 37-"Мастерс" чемпионлигини қўлга киритди ва Надальни ортда қолдирган ҳолда рекордчига айланди.\nЖокович жаҳоннинг биринчи ракеткаси сифатида 418-ғалабасини тантана қилди ва Рожер Федерернинг рекордини янгилади.\nЭнди деярли барча рекордлар ҳақиқатан ҳам Новакда. Рекордлар фақатгина унга тегишли ёки у рекордларни кимдир билан баҳам кўради\nНовак "Катта Дубулға" турнирларида 20 марта чемпионликни тантана қилган. У бу рекордни Федерер ва Надаль билан бўлишиб турибди. Яъни, бундан атиги 3,5 йил олдин, "Ролан Гаррос -2018"дан кейин у 12 та чемпионликка эга, яна 8 та унвон бўйича Федерердан ортда қолаётган эди. Ўшандан бери 14 та "Катта Дубулға" турнири бўлиб ўтди ва Новак шуларнинг саккизтасида ғалаба қозонди.\nБу йил Жокович профессионал теннис тарихида "Улкан Тож" туркумидаги турнирларда икки марта чемпионликка эришган ягона теннисчига айланди.\nЮқорида унинг "Мастерс" турнирларидаги рекордини айтиб ўтган эдик. Жоковичнинг бу борада яна бир устунлиги бор: фақатгина сербиялик теннисчи тўққизта "Мастерс"нинг барчасида ғалаба қозонган ва у буни икки марта бажарган. Эркаклар теннисида бошқа ҳеч ким саккизтасига ҳам эга эмас.\nУмуман олганда, Жокович Париждаги ғалабасидан сўнг, 62 та асосий титул ("Катта Дулбға", "Мастерс", АТР Якуний турнири) га эга бўлди. Бу кўрсаткич Надальда 57 та, Федерерда эса 54 та. Бошқа теннисчиларда 40 тадан ҳам кам.\nМарт ойида Новак рейтингнинг биринчи ўрнида туриш бўйича ҳафталик рекордни янгилади. Энди унинг ҳисобида 346 ҳафта бор ва бу сонлар ҳали ошиб боради. Теннис тарихида фақат Штеффи Граф энг узоқ вақт - 377 ҳафта давомида рейтинг етакчиси бўлган.\nАҚШ Очиқ чемпионатида Новак кучли ўнликда турадиган теннисчилар устидан ғалаба қозониш бўйича Федерернинг рекордини янгилади. Парижда у яна иккитасини қўшиб қўйди ва ҳозирда уларнинг сони 227 тага етди.\nЭнди Новак эркаклар тенниси тарихидаги энг яхши ғалаба кўрсаткичига эга - 83,2%. Надаль иккинчи ўринда - 83,1%.\nНовак ҳали қандай рекордларни янгиламади?\nТитулларнинг умумий сони. Унда 86 та титул бор (бешинчи ўринда), Жимми Коннорс эса 109 та титул билан биринчи ўринда туради.\nҒалабаларнинг умумий сони. Унда 982 (бешинчи натижа), биринчи ўриндаги Коннорсда эса 1274.\nМавсум учун унвонлар бўйича рекорд. Род Лейвер 1969 йилда 18 та унвонни қўлга киритган.\nМавсумдаги ғалабалар бўйича рекорд Гилермо Виласга тегишли бўлиб, 1977 йилда 134 та учрашувда ғалаба қозонган.\nБитта турнирда чемпионлик рекорди. Надаль 13 марта "Ролан Гаррос"ни қўлга киритган. Жоковичнинг энг яхши натижаси Австралия Очиқ чемпионатидаги тўққизта ғалабадир.\n«Жанубий Америкадаги энг узун ғалабали cерия»ва бошқа бир қатор бошқа ютуқлар.\nЖокович теннис оламидаги барча рекордларни янгилашни яхши кўради ва доимо шунга интилади. Бугун бир қанча рекордлар унга тегишли эканлиги ҳам шундан далолат бермоқда.\nХуршида Абдикулова таржимаси\nРафаэль Надаль «Улкан тож» турнирида 300- ғалабасини қўлга киритди 0\nНадаль "Ролан Гаррос"да иккинчи давра учрашувини ўтказди 0\n"Ролан Гаррос". Новак Жокович иккинчи даврада кортга чиқди 0


Каримов Бакиев билан "тил топишди"\n04 декабр 2020, Тошкент вақти: 07:09\nРоссиядаги сўнгги икки саммит доирасида Ўзбекистон президенти қатор ҳамкасблари билан алоҳида учрашувлар ўтказди.\nКузатувчиларга кўра¸ ўзбек-қирғиз чегарасидаги вазият кескинлашиб турган бир пайтда Тошкент ва Бишкек раҳбарларининг ўзаро мулоқотга боргани¸ орадаги совуқ уруш руҳини пасайтиришга хизмат қилган.\n14-16 июн кунлари Россияда бўлиб ўтган Коллектив хавфсизлик шартномаси ташкилоти ва Шанхай ҳамкорлик ташкилоти саммитлари доирасида Ўзбекистон ва Қирғизистон президентларининг алоҳида сўзлашуви бўлиб ўтгани ҳақда 16 июн куни хабар қилган эди.\nҚирғизистон оммавий ахборот воситаларида тарқатилаётган кейинги хабарларга кўра, Каримов ва Бакиев учрашуви чоғида кейинги пайтда турли можаролар кўп содир этилаётган ўзбек-қирғиз чегарасидаги муаммоларни ҳал этиш масаласи ҳам кўтарилган.\nҚирғизистон Хавфсизлик кенгаши котиби Адахан Мадумаровнинг айтишича, Ислом Каримов ва Қурмонбек Бакиев учрашувидан сўнг қирғиз ҳукуматига бир қатор топшириқлар берилган.\n- Биринчиси, бўлиб ўтаётган воқеаларга ҳеч қачон сиёсий баҳо бермаслик. Иккинчиси эса қандайдир муаммо пайдо бўладиган бўлса, уни икки давлат вазирликлари, тегишли идоралари ва маҳаллий ҳокимиятлари ҳамкорликда ҳал қилиши кераклиги.\nБизга жуда қатъий топшириқ берилди, деди Адахан Мадумаров Озодлик радиоси қирғиз хизматига берган суҳбати чоғида.\nҚирғизистон Хавфсизлик кенгаши котибига кўра, айни пайтда Ўзбекистон томони билан чегарадаги муаммоларни маҳаллий ҳокимиятлар ва чегарачилар ҳамкорликда бартараф этиши мумкинлиги масаласида шартнома имзолаш юзасидан музокаралар олиб борилмоқда.\nБундай шартнома жорий йил бошида Тожикистон билан имзоланган эди.\n- Бу масалада Ўзбекистон Хавфсизлик кенгаши котиби Мурод Эргашович билан бир неча марта сўзлашганмиз. Юзма-юз учрашганмиз.\nХудо хоҳласа, бу йўналишда аста-секинлик билан бўлса ҳам силжишлар бўлаяпти. Қирғизистон ва Тожикистон ўртасида имзоланган келишув каби шартнома Ўзбекистон билан ҳам имзоланишига умид қиламиз, деди Адахан Мадумаров.\nАйни пайтда¸ ўзбек-қирғиз чегарасида 60 га яқин баҳсли ҳудудлар мавжуд. Мутахассисларга кўра, мазкур баҳсли ҳудудлар Ўзбекистон ва Қирғизистон чегарасида кўплаб можароли воқеалар ўчоғи бўлиб қолмоқда.\nҚирғиз-ўзбек чегарасини аниқлаш бўйича Қирғизистон давлат комиссияси раҳбари Саламат Аламановнинг айтишича, Ислом Каримов ва Қурмонбек Бакиев учрашувида чегарага оид айрим муаммолар юзасидан ўзаро тил топиша олганлари олқишга лойиқ.\nБироқ Саламат Аламановнинг кейинги сўзларидан маълум бўладики, амалиётда бундай “тил топишув”дан деярли самара йўқ.\nҚирғиз ҳукумати расмийси чегараларни аниқлаш ишини якунлаш учун техник жиҳатдан муаммо йўқлигини, бироқ томонларнинг муросага келиши ўта қийин кечаётганини айтади:\n- Уларнинг муросага келиши қийин бўлаяпти. Биз ҳам муроса қила олмаяпмиз. Бор гап шу. Баҳсли ҳудудларни аниқлаш бўйича техник жиҳатдан ҳеч қандай тўсқинликлар йўқ, деди Саламат Аламанов.\nКейинги ойларда ўзбек ва қирғиз матбуотида ўзаро айбловлар билдирилган кўплаб мақолалар пайдо бўлган эди. Қирғиз матбуоти бу чиқишларни “Ўзбекистон ва Қирғизистон ўртасида совуқ уруш бошланди” қабилида тақдим қилган эди.\nҚирғизистонлик сиёсатшунослар фикрича, Каримов-Бакиев учрашувида “томонларнинг тил топиша олгани” матбуот томонидан бошланган “қисқа муддатли совуқ уруш”нинг якунланишига ҳам туртки бўлади.


Тубaнликкa юз тутгaн aëл — Huquq\nHome / / Тубaнликкa юз тутгaн aëл\n1 неделя олдин\t, Муносабат 51\nАмударё туманида яшовчи Лайлохон (исм-фамилиялар ўзгартирилган) мол-дунёга ҳирс қўйиб, ўзи тушган фаҳш гирдобига бошқаларни ҳам тортишга киришди. Ёзда фарғоналик таниши Моҳидилга қўнғироқ қилди.\n«Туркияга бориб ишлашни хоҳловчи қизлар керак, енгилтак қизларни топинг, ҳар бири учун беш юз доллардан бераман. Қизларни ўзим жўнатаман», – деди. Моҳидил Фарғона вилояти Ички ишлар бошқармасига мурожаат этди. Икки қиз Моҳидил билан бирга одам савдосига қўл урган аёлни жиноят устида ушлаш тадбирида қатнашишга рози бўлди.\nМоҳидил орадан икки кун ўтиб Лайлохон билан телефонда гаплашди.\n– Истанбулдаги танишимнинг ёнига юбораман, – деди у.\n– Йўлкираси, уларга олиб берадиган уст-бош ва бошқа харажатлар учун танишим тўлайди. Харажатларни қизлар ишлаб беришади. Эртага Тошкентда кўришамиз.\nМоҳидил қизлар билан «Ғишткўприк» чегара постига борди. Орадан бироз вақт ўтиб Лайлохон етиб келди. Моҳидил у ваъда қилган 1000 долларни сўради. «Қизларни учириб юборганимдан кейин қайтиб келгач бераман», – деди у. «Ҳозирча мана буни ола туринг», – дея қўлидаги соати, иккита узуги ва 100 АҚШ долларини берди.\n– Истанбулда ишратхонада ишлайсизлар, – деди қизларга. – Чегарадан Қозоғистонга олиб ўтиб Чимкент аэропортидан жўнатиб юбораман. Суратларингни интернет орқали Али Усмоннинг телефонига ташлаб бераман. Истанбул аэропортида суратларингдан таниб олади. Туркияга чиқариб юборишнинг харажатларини менга ишлаб берасизлар, етти минг доллардан бўлади. Сўнг ҳар бир мижоз берган пулнинг ярми ўзларингга қолади, ярмини ишратхона эгалари олади.\nШартига кўнган қизларни чегара постига бошлаган пайтда Лайлохон Фарғона вилояти ИИБ ходимлари томонидан қўлга олинди. Тубанликка юз тутиб турмуш ўртоғидан ажрашган, одам савдоси жиноятини содир этган Лайлохон Мамбетованинг қилмиши тўлиқ иқрорлигидан ташқари, гувоҳларнинг кўрсатмалари, Моҳидил Бойжонованинг телефон орқали ёзиб олинган аудиоёзувлар, судланувчи унга берган узук, соат билан тасдиқланди. Суд уни шартли равишда беш йилга озодликдан маҳрум этгани ҳолда қилмишидан пушаймонлиги, ёлғиз оналиги, вояга етмаган учта боласи борлигини инобатга олиб, бир йил синов муддати белгилади.\nФарғона шаҳар прокурорининг ўринбосари


Бугун, 10 июн – тошкентликлар учун оғир йўқотиш, энг экологик жамоат транспорти бўлган трамвай сўнгги манзилга кузатилганини яна бир бор эслашга анъанавий бир сабаб бор. Унинг дафн қилинганига 40 кун тўлади.\n«Бир нодоннинг хоҳиши билан хаммаси барбод бўлди… Манимча темир муаммоси шекилли. Вақти келиб Тошкентда яна трамвай тикланишига аминман. Энг тоза, халқчил ва хавфсиз транспорт.… дея ёзади рассом Элсевар ўзининг Eltuz.com нашрига ёзган ўзининг янги карикатураси изоҳида.\nБундан 5 йил олдин Тошкент шаҳар хокимлиги Чехиядан 20 та трамвайни донасига бир миллион АҚШ доллари тўлаб сотиб олган эди. Eltuz мухбирига маълум бўлишича Тошкент ҳокимияти 250 минг АҚШ доллари турадиган трамвай учун тўрт марта катта нарх тўлаган. 2012 йили Тошкент хокимияти 20 трамвай учун 19 млн 800 минг доллар ҳаржлаган.\nТошкентда 22 апрелдан трамвайлар ҳаракати тўхтатилган. Марказий деполарнинг ўрни ҳам сотилмокда. Eltuz.com даги мавжуд ҳужжатга кура,\nҲокимиятдагилар учун ширин калима бўлган “Откат” трамвай олди соттисида ўзининг самарасини кўрсатгани айтилади.\n«Ўғрилар доимо жиноят изини яширишга уринишади. Тошкент ҳокими Раҳмонбек Усмонов ҳам трамвайларни йўқ қилиб ўғирликни бекитишни режа қилган» деган эди ўшанда ўз блогида Eltuz.comнинг яна бир таниқли рассоми Туз.\nАлвидо Трамвай. Собиқ йўловчиларинг бугун сени эслаб ифторда қанча ош еса ҳам ўрнингни тўлдириб бўлмайди.\ndata-title="Бугун Тошкент трамвайининг дафн қилинганига 40 кун бўлади…" data-description="Бугун, 10 июн - тошкентликлар учун оғир йўқотиш, энг экологик жамоат транспорти бўлган трамвай сўнгги манзилга кузатилганини яна бир ..." data-image="https://eltuz.com/wp-content/uploads/2016/06/rasm1517.jpg" data-url="https://eltuz.com/satira/196144/" data-services="facebook,odnoklassniki,twitter,telegram" data-counter="ig">


Ўзбекистонлик қанча талаба 2022 йилда бюджет ҳисобидан хорижда ўқиши маълум қилинди Zakovat.uz\n«Эл-юрт умиди» жамғармасининг 2022 йил учун квоталари 420 та этиб белгиланди. Бу ҳақда 12 январь куни АОКАда бўлиб ўтган матбуот анжуманида жамғармаси ижрочи директори ўринбосари Жавоҳир Аҳмедов маълум қилди.\nҚайд этилишича, таълим дастурлари кесимида жами 2068 ўринга, жумладан, бакалавриатга 253 ўрин, магистратурага 1259 ўрин ва докторантурага 556 ўринга эҳтиёж мавжудлиги қайд этилган. Эҳтиёжлардан келиб чиқиб, квоталар 420 та этиб тасдиқланган. Квоталар жамғарма дастурлари кесимида қуйидаги кўринишда эълон қилинмоқда:\nбакалавриатга 120 ўрин;\nмагистратурага 180 ўрин;\nдокторантурага 120 ўрин.\nСтипендияга номзодлар ҳужжатларини қабул қилиш жорий йил 10 январдан 10 февралга қадар, саралаш танловини ўтказиш эса 10 февралдан 10 мартга қадар амалга оширилади. Номзодларнинг ҳужжатларини қабул қилиш «Эл-юрт умиди» жамғармаси расмий веб-сайти орқали электрон шаклда ва онлайн режимида амалга ошириш чоралари кўрилган.\nЖамғарма томонидан 2021 йилда ўтказилган танловлар натижаларига кўра жами 371 нафар номзод «Жамғарма стипендиати» деб эътироф этилган. Бугунги кун ҳолатига уларнинг 303 нафари Буюк Британия, Германия, Франция, Италия, Испания, Бельгия, Латвия, АҚШ, Канада, Япония, Жанубий Корея, Хитой, Малайзия, Россия, Белоруссия каби давлатларнинг университетларига таълим олиш учун юборилган.\nБакалавриат дастури бўйича хорижий олий таълим ташкилотларидан стипендиатлар ва жамғарма томонидан жами 560 минг 700 доллар, магистратура дастури бўйича 195 минг 600 доллар, докторантура таълим дастурлари бўйича 60 минг доллар миқдорида чегирмалар олинган.\nШунингдек, магистратура ва докторантура таълим дастурлари бўйича 16 нафар Жамғарма стипендиатини ўқиши тўлиқ грант асосида бўлиб, ўрта ҳисобда ҳар бир стипендиатдан 25 минг доллардан жами 400 минг доллар миқдорида давлат бюджетдан ажратилиши режалаштирилган маблағ иқтисод қилинмоқда.\n2022—2026 йиллар давомида Жамғарма таълим дастурлари бўйича хорижга таълим олиш учун юбориладиган ёшлар ва мутахассислар сони йилдан йилга оширилиб, 2021 йилдаги 350 нафар ўриндан 2026 йилга келиб 700 нафарга етказиш белгиланган.\nСуд-экспертлик илмий-тадқиқот институти фаолияти ташкил этилди


16:09 31.12.2017 (Янгиланган 16:23 31.12.2017) Ҳавола олиш\nТОШКЕНТ, 31 дек- Sputnik. Янги йил байрами тантаналари муносабати билан Берлин майдонидаги Бранденбург дарвозалари ёни илк маротаба аёллар учун "хавфсиз зона"лар билан жиҳозланади, деб хабар қилди Der Tagesspiegel.\nУшбу зоналар мувофиқлаштирувчи марказлар бўлиб, уларда махсус тайёргарликдан ўтган ходимлар шаҳвоний зўравонлик ёхд шилқимликлардан жабр кўрган аёлларга ёрдам беришлари мумкин бўлади.\nЭслатиб ўтамиз, икки йил муқаддам Янги йил оқшоми арафасида Шимолий африка ва араб давлатлари фуқаролари Германиянинг Кельн шаҳрида ва бошқа шаҳарларда аёлларга тажовуз уюштирган эдилар.\n"Хавфсиз зоналар" айнан мана шундай ҳодисаларнинг олдини олиш учун ташкил қилинмоқда.\nТашкилотчилар меҳмонларга мабодо "жаҳлдор чет элликлар" шилқимлик қиладиган бўлса, уларнинг ҳаракатлари ёқмаётганига тўғридан-тўғри ишора қилиш ва атрофдагиларга ёрдам сўраб мурожаат қилишни маслаҳат беришмоқда.\nГермания полициячилар касаба уюшмаси ушбу янгиликни кескин танқид қилмоқда. "Ушбу чоралар билан биз хавфсиз зоналар билан бирга хавфли зоналар ҳам борлигини айтмоқчи бўляпмиз", — деб баёнот қилган уюшма етакчиси Райнер Вендт. У шунингдек, ушбу чорани ўйлаб топганлар мамлакатдаги сиёсий вазиятни яхши тушунмаслигини қўшимча қилган.\nАёлларнинг ҳар қандай жойда хавфсизликда бўлиш ҳуқуқи бор, деб қайд этган у.


Афғонистонда Толибонлар ва ИШИД жангарилари гиёҳванд моддалар савдоси назорати учун ўзаро жанг қилмоқда\n10:58 / 02.05.2015\nKun.uz: Толибон ва ИШИД жангарилари Афғонистонда ўзаро жанг олиб бормоқда. Бу ҳақда The New Times нашри Афғонистоннинг Ғилмон вилояти полицияси бошлиғи Наби Жон Муллахилга асосланган ҳолда хабар берди.\nПолиция ходимлари Афғонистоннинг ғарбидаги Кажак тумани ҳудудида икки томон ўртасида ўзаро жанг бошлаганини тасдиқлашди. Жангарилар ўртасидаги тўқнашувларда икки томондан ўнлаб кишилар ҳалок бўлгани айтилмоқда. Нашрда таъкидланишича, ИШИД Афғонистон ҳудудидаги гиёҳванд моддалар ўстириш, қайта ишлаш ва хорижга жўнатиш ишларини ўз қўлига олишни ният қилган. Улар шу йилнинг ўзида гиёҳванд моддалар етиштириладиган Ғилмон, Бадахшон ва Нангархар ҳудудларини эгаллашни режалаштиришган.